Навіны за 1 жніўня 2019\n01.08.2019 Судовыя цяжбы "Вячэрняга Магілёву" працягнуцца ў Мінску\nРэдакцыя газеты «Вячэрні Магілёў» у эканамічным судзе Менска 6 жніўня аспрэчыць рашэнне рэспубліканскай экспертнай камісіі па ацэнцы інфармацыйнай прадукцыі на прадмет наяўнасці ў ёй прыкмет праяваў экстрэмізм.\n01.08.2019 Арганізатары Дня волі прайгралі суд сталічнай міліцыі\nЯны мусяць выплаціць 8013 рублёў на карысць ГУУС Мінгарвыканкама за парушэнне дамовы аб правядзенні масавага мерапрыемства.\n01.08.2019 Ломяць праз калена: асуджанага на 18 год Пятра Кучуру перавялі з калоніі ў турму\nЯгоная жонка Людміла даведалася пра гэта напачатку жніўня, паколькі толькі зараз атрымала адпаведнае паведамленне.\n01.08.2019 Сітуацыя з правамі чалавека ў Беларусі. Ліпень 2019\n01.08.2019 Іларыёна Трусава затрымлівалі за нацыянальны сцяг\nСупрацоўнікі міліцыі доўга не паказалі юнаку свае пасведчанні, не называлі падставу для затрымання, прадставіліся толькі пасля неаднаразовых просьбаў зрабіць гэта.\n01.08.2019 Берасце: Сяргей Вакуленка працягвае трымаць галадоўку\nУ знак пратэсту супраць дзеянняў адміністрацыі прадпрыемства «Дэльфа-Буг» 25 ліпеня ў 8 гадзін раніцы Сяргей Вакуленка пачаў сухую галадоўку. Працоўны апавясціў адміністрацыю прадпрыемства пра галадоўку, «яшчэ раз пацвердзіў сваю пазіцыю і прасіў падоўжыць са мной кантракт».


Мясніковіч даручыў дапрацаваць праект канцэпцыі новай будаўнічай палітыкі Беларусі\n31.07.2013 / 13:24\nМясніковіч даручыў дапрацаваць праект канцэпцыі новай будаўнічай палітыкі Беларусі 1\nПрэм’ер-міністр Міхаіл Мясніковіч даручыў дапрацаваць праект канцэпцыі новай будаўнічай палітыкі Беларусі, які быў разгледжаны на пасяджэнні прэзідыума Савета міністраў 30 ліпеня.\n«Паводле майго пераканання, будаўнічая палітыка — паняцце, якое значна шырэйшае за тое, што тут (у праекце канцэпцыі. — БелаПАН.) дастаткова няблага распісана па пытаннях працы Міністэрства архітэктуры і будаўніцтва. Гэта зусім розныя рэчы», — падкрэсліў ён.\nМясніковіч перш за ўсё запатрабаваў ад дзяржорганаў выканання даручэнняў Аляксандра Лукашэнкі аб навядзенні парадку ў цэнаўтварэнні ў будаўнічай галіне: «Трэба заканчваць вольніцу, якая сёння ёсць.\nПрыняты ўказ, у адпаведнасці з якім мы павінны працаваць у фактычных цэнах, цэнах сённяшняга дня, а не прымяняць нейкія каэфіцыенты пераліку, дадатковага вылічэння». Паводле слоў прэм’ер-міністра, будаўнікі «сфарміравалі нейкі свой маленькі свет, свае індэксы, што, безумоўна, выклікае вельмі сур’ёзную незадаволенасць як у юрыдычных, гэтак і ў фізічных асоб, якія звяртаюцца да паслуг будаўнічага комплексу».\nНа думку Мясніковіча, большая частка праблем будаўнічага комплексу звязана з працай замоўцы, якая не здавальняе. «У план падрадных работ уключаюцца аб’екты зусім не гатовыя, без праектна-каштарыснай дакументацыі, з недастатковым ці частковым фінансаванне, — зазначыў прэм’ер-міністр. — У выніку мы маем незадаволенасць замоўцам і прэтэнзіі з боку насельніцтва».\nПаводле слоў кіраўніка ўрада, Мінбудархітэктуры пусціла гэтае пытанне на самацёк.\nУ выніку праграмы фарміруюць або трэсты, самастойна, у пошуках больш выгаднай замовы, або выканкамы, якія потым «унікаюць ад адказнасці, што ўскладаецца выключна на будаўнікоў», зазначыў Мясніковіч.\nПрэм’ер таксама звярнуў увагу на той факт, што функцыі падраднай дзейнасці ў Беларусі аддзелены ад пытанняў будаўнічага кантролю і нагляду. «Але наколькі аб’ектыўныя гэтыя дзве структуры, якія ажыццяўляюць гэтыя функцыі? Напрошваецца прыклад нейкага савецкага ўзору дзяржбуда, дзе былі цэны, каштарысы, будаўнічы кантроль і будаўнічы нагляд. У выніку ўсё гэта размытае, разрозненае, і, урэшце рэшт, мы цэлымі камісіямі шукаем там вінаватых», — зазначыў ён.\nМясніковіч запатрабаваў, каб узнятыя ім пытанні былі адлюстраваныя ў праекце канцэпцыі новай будаўнічай палітыкі.\nПаводле яго слоў, у дакумент таксама неабходна ўключыць пытанні арганізацыі архітэктурна-планіровачных і землеўпарадкавальных работ, асабліва ў гарадах.\nНа думку прэм’ер-міністра, для павышэння эфектыўнасці працы галіны трэба будзе прыняць меры ўдасканалення арганізацыйнай структуры галіны, павышэння адказнасці яе ўдзельнікаў, развіцця рынкавых адносінаў у будаўнічай сферы. Даручана прапрацаваць пытанне аб стварэнні адзінай службы дзяржаўнага замоўцы, адрадзіць тытульныя спісы будоўляў. Паралельнае праектаванне і будаўніцтва павінна быць выключана, зазначыў Мясніковіч. Калі па распрацаванай праектна-каштарыснай дакументацыі не пачата будаўніцтва цягам трох гадоў, яна павінна перазацвярджацца, а да замоўцы павінны прымяняцца меры адказнасці.\nМясніковіч даручыў уключыць у праект канцэпцыі пытанні эксплуатацыі жылля, грамадскіх і грамадзянскіх будынкаў і збудаванняў.\nДаручана ўлічыць і праблемы сумежных галінаў. «Усе, хто сутыкаўся прафесійна з будаўнічым комплексам, ведаюць, што, напрыклад, будаўнічыя нормы і правілы, якія характарызуюць супрацьпажарную бяспеку, былі „худзенькім“ СНІПам. Сёння гэта вымяраецца кубаметрамі нарматываў. Трэба ацаніць магчымасць аптымізацыі гэтых пытанняў», — дадаў ён.\nЕсть надежда, что сейчас в строительной сфере все "фунциклировать" нормально будет.


Культура - Ініцыятыва — насуперак інерцыі\nНа вернісажы я падзяліўся ідэяй “круглага стала” на згаданую тэму з дырэктарам адной са школ мастацтваў. Ён успрыняў ідэю вельмі прыязна, нават загарэўся ёю. Было відаць, што яму ёсць што сказаць не толькі па замоўленай тэме, але і па канкрэтных, непазбежных у навучальным працэсе, праблемах сваёй школы. Спадар дырэктар выказаў гатоўнасць не толькі асабіста паўдзельнічаць у такім “круглым стале”, але і прыцягнуць да сумоўя выкладчыкаў сваёй школы, якіх ахарактарызаваў як людзей, неабыякавых да згаданай праблемы. А яшчэ ўзяўся забяспечыць прысутнасць на сумоўі прадстаўніка раённай адміністрацыі, адказнага за культуру. Прапанаваную арганізацыйную дапамогу я, зразумела, прыняў з удзячнасцю.\nКалі ж праз дзень я патэлефанаваў майму суразмоўцу, ён засмучаным тонам паведаміў, што чыноўнік з раённай адміністрацыі, якога ён запрасіў на “круглы стол”, ідэю сумоўя не ўхваліў. Нават не тое, каб не ўхваліў, а проста не выказаў да яе свайго стаўлення. Чыноўнік папрасіў найперш прадаставіць тэзісы, на якіх мае будавацца размова, акрэсліць пытанні, што там прагучаць, — каб ён мог паказаць іх свайму начальству. І калі яно, начальства, пасля азнаямлення з матэрыяламі загадае яму, падначаленаму, на “круглы стол” прыйсці, дык ён прыйдзе. А калі не — дык не ведае. Зыходзячы з гэтых меркаванняў, ад удзелу ў “круглым стале” і мой адпачатковы саюзнік адмаўляецца. Карацей, праявіць ініцыятыву ніхто не асмеліўся.\nАд чаго, падумалася мне, такое стаўленне? Трэба ж усяго толькі, каб ты як спецыяліст, якому баліць за справу, у нязмушанай абстаноўцы падзяліўся з такімі ж спецыялістамі ўласным бачаннем сітуацыі, якую насамрэч маеш на сваім рабочым месцы. Гэта тая ж планёрка, хіба што пра яе надрукуюць у газеце (на хвіліначку, заснаванай Міністэрствам культуры). Дарэчы, патрэбна гэта найперш табе самому, бо “круглы стол” на старонках газеты — магчымасць паведаміць пра свае клопаты ды праблемы шырокай грамадзе. А грамадскае рэха, як сведчыць практыка, рана ці позна абавязкова даходзіць да вушэй тых, хто прымае рашэнні.\nГэта я згадаў для прыкладу. І дадзены выпадак, зразумела, не той, каб рабіць з яго грунтоўныя высновы. Але ж гэта і не першая ў маёй практыцы падобная сітуацыя. Спачатку чалавек, калі яго зачэпіш за жывое, намацаеш тэму, якая яго хвалюе, на інтэрв’ю пагаджаецца, а ў апошні момант — адмаўляецца. Альбо, калі інтэрв’ю ўсё ж такі адбылося, бязлітасна крэмзае пад час візавання матэрыялу, выкрэслівае з гатовага тэксту свае папраўдзе вартыя чытацкай увагі думкі. Не іначай, меў ён напачатку спакусу сябе прапіярыць альбо справу сваю прарэкламаваць, а потым у ягонай галаве прачнуўся так званы ўнутраны цэнзар і загадаў не высоўвацца… Скажам, колькі я ўжо чуў ад творцаў высокага рангу шкадаванняў з нагоды адсутнасці ў сістэме вышэйшай мастацкай адукацыі Акадэмічных майстэрняў, дзе лепшыя выпускнікі БДАМ маглі б удасканальваць сваё майстэрства пад кіраўніцтвам мэтраў… Былі такія майстэрні пры жыцці Міхаіла Савіцкага. Цяпер у памяшканні, у свой час спецыяльна спраектаваным ды збудаваным пад навучальны працэс і не прыстасаваным пад выставачную дзейнасць, знаходзіцца Цэнтр сучасных мастацтваў. Гэта добра, але ж мы так і рэалістычную школу страціць можам, нічога ўзамен не прыдбаўшы, кажуць прафесіяналы ў мастацкай сферы. Але ад прапановы агучыць праблему ад свайго імя адмаўляліся. Мне чамусьці ў падобных сітуацыях згадвалася тэза рускага класіка Салтыкова-Шчадрына “А ну как нас за это не похвалят?” з ягонай эпапэі пра горад Глупаў.\nЯ далёкі ад таго, каб кагосьці ў чымсьці вінаваціць і не лічу асцярожнасць нейкай заганай. Але як можна спадзявацца на вырашэнне тых або іншых праблем, калі яны нават не агучаны, а той, хто мог бы іх агучыць, маўчыць, баючыся праявіць ініцыятыву?..\nДарэчы, паводле энцыклапедыі, ініцыятыўнасць — гэта тое, што сведчыць пра наяўнасць у асобы здольнасці да самастойных дзеянняў, якія змяняюць яе ўласны стан насуперак натуральнай інерцыі. Інакш кажучы, праяўляючы ініцыятыву, чалавек змяняецца сам, а праз яго змяняецца свет. Ініцыятыва звычайна не аплачваецца, часта падлягае пакаранню і дадае ініцыятару праблем па жыцці. Але ж кажуць: хто не рызыкуе, той не п’е шампанскага. У сэнсе, не святкуе перамогу…


Что представляет собой костёльный суд и какие вопросы он рассматривает?\nГлавная→Новости→Общество→Духовность→Что представляет собой костёльный суд и какие вопросы он рассматривает?\n13:41 / 02.02.2017\nВырашыць сямейныя і не толькі пытанні каталікам можа дапамагчы касцёльны суд.\nШто гэта за інстанцыя, калі яна ўзнікла і якія справы там разглядаюцца – пра гэта мы пагутарылі з віцэ-афіцыялам Гродзенскага касцёльнага суда, ксяндзом Паўлам Урбанам у адзін з яго візітаў на Астравеччыну.\n– Ксёндз Павел, раскажыце, калі ласка, пра сябе.\n– Я нарадзіўся ў Ваўкавыскім раёне. Пасля заканчэння школы адчуў пакліканне і паступіў у Гродзенскую вышэйшую духоўную семінарыю. Паралельна з вучобай асвоіў рэстаўратарскую справу па сакральным мастацтве ў Торуньскім універсітэце і праслухаў курс па праблеме алкагалізму і цвярозасці ў Закрочыме.\nНа Астравеччыне я не ўпершыню. На працягу двух гадоў у касцёле святых Космы і Даміяна праходзіў мой вікарыят. Пра гэты перыяд у мяне засталіся самыя добрыя ўспаміны.\nРаз у два месяцы я прыязджаю ў Астравец кансультаваць людзей па справах прызнання несапраўдным шлюбу. За парадамі да мяне звяртаюцца жыхары Астравецкага, Ашмянскага і Смаргонскага раёнаў. Людзям прасцей і больш зручна прыйсці ў астравецкі касцёл, чым даехаць у Гродна. Спадзяюся, што ў хуткім часе такі «кансультатыўны пункт» адкрыецца і на Слонімшчыне.\n– Касцёльны суд – гэта інстытут, які стаіць на абароне правоў і інтарэсаў вернікаў – не толькі каталікоў, але і прадстаўнікоў іншых канфесій. Напрыклад, праваслаўны чалавек бярэ шлюб у касцёле з каталіком – значыць, у пэўным сэнсе ён падпадае пад юрысдыкцыю кананічнага права.\nКасцёльным судом кіруе афіцыял. У нашай дыяцэзіі гэта ксёндз Цэзарый Міх, які яшчэ з’яўляецца і пробашчам Скідзельскай парафіі, а я, так бы мовіць, яго намеснік – гэтак жа, як і афіцыял, забяспечваю дзейнасць судзебнага працэсу.\n– Мы разглядаем суджэнскія справы, якія тычацца сапраўднасці ці несапраўднасці шлюбу. Аднак перш чым прыняць у чалавека заяву, афіцыял ці яго намеснік не раз з ім гутарыць і менавіта на гэтым этапе вырашае, ці ёсць падставы для разгляду справы.\n– Ксёндз Павел, што б вы пажадалі нашым чытачам?\n– Каб жылі і выхоўвалі дзяцей у любові. Калі людзі не толькі слухаюць, але і чуюць адзін аднаго, падтрымліваюць і дапамагаюць у радасцях і турботах і сустракаюць з Богам кожны новы дзень – гэта і ёсць сапраўдная сям’я.\nПерашкоды для шлюбавання:\nКроўнае сваяцтва ў першай ступені (бацька-дзіця).\nМінімальны ўзрост для мужчын – 16 гадоў, а для жанчын – 14. Канферэнцыя епіскапаў можа павысіць гэты парог.\nНяздольнасць да выканання супружаскіх абавязкаў. Бясплоддзе, калі яно не ўтойвалася, не з’яўляецца перашкодай.\nМінулы шлюб – пакуль юрыдычна не будзе ўстаноўлена, што ён прызнаны несапраўдным.\nРэлігійныя адрозненні: без дазволу ардынарыя хрышчаны католік не мае права браць шлюб з асобай, якая не прымала хрост. Хрысціяне розных канфесій могуць браць шлюб пры выкананні адпаведных умоў.\nДухоўныя асобы, якія давалі абет бясшлюбнасці: святары, дыяканы, манахі і манахіні – не могуць браць шлюб.\nНемагчымы шлюб паміж мужчынам і жанчынай, які/якая выкрадзены ці ўтрымліваюцца з мэтай узяцця шлюбу. А таксама калі шлюбная згода мае наступныя хібы: псіхічныя парушэнні асобы; памылка пры выказванні згоды; згода пад прымусам; згода пад уздзеяннем страху; няпоўная суджэнская згода.\nЗлачынства: у выпадку, калі хто-небудзь удзельнічае, нават апасродкавана, у забойстве мужа/жонкі, каб у будучым ізноў выйсці замуж ці ажаніцца.\nКроўнае сваяцтва: забаронены шлюб родных па прамой лініі на кожнай ступені, а ў бакавой лініі – да чацвёртай ступені ўключна.\nПерашкода сваяцтва: забаронены шлюб паміж сваякамі мужа і жонкі па прамой лініі на кожнай ступені.\nПерашкода юрыдычнага сваяцтва – узнікае пры ўсынаўленні паміж роднымі бацькамі і асобай, якую ўсынавілі.\nПерашкода духоўнага сваяцтва для каталікоў усходняга абраду – узнікае паміж хрышчонай асобай і яго хросным.\nПерашкода публічнай прыстойнасці. Узнікае з сужыцельства.\nВ Слониме открыта часовня в честь святых Петра и Февронии


Прыкладна месяц таму ў прыдзьвінскай вёсцы Лучна, што ў Полацкім раёне, зьвявілася адмысловая геалягічная тэхніка. Па Дзьвіне пайшлі вадамерныя катары. На пытаньне вяскоўцаў, што тут зьбіраюцца рабіць, барадатыя дзядзькі ў штармоўках адказалі: будзем будаваць ГЭС\nУстрывожаныя жыхары сталі званіць у абласны ды раённы выканкамы, пачалі пісаць калектыўныя лісты, аднак уцямных адказаў на свае пытаньні так і не атрымалі...\nТрывогу жыхароў вёскі Лучна можна зразумець: будаўніцтва ГЭС сур'ёзна ўскладніць іхнае жыцьцё. Апроч таго, у пэрспэктыве будуць залітыя паплавы, а тое й сама вёска.\nУ дадзеным выпадку, каб пазьбегнуць плётак і панікі, патрэбная аб'ектыўная і дакладная інфармацыя. Яе, як паказала практыка, цяжка знайсьці нават журналістам з дзяржаўных СМІ.\nІ ўсё ж, удалося высьветліць наступнае: на адрэзку ад Віцебску да Полацку бліжэйшым часам мусяць паўстаць 4 гідраэлекрастанцыі. І лучнеўская, якая будзе разьмешчаная ў 14-ці кілямэтрай ад Полацку, ня першая.\nЦяпер вядуцца праектовыя і вышуковыя працы, на якія выдаткавана 100 000 даляраў. Выконвае праект менскі інстытут Белэнэргасеткапраект. А замоўца – канцэрн "Белэнэрга".\nУжо атрыманыя тэхумовы ад усіх зацікаўленых інстытуцыяў, у тым ліку дзяржаўных прыродаахоўных арганізацыяў ды рыбнагляду. Паводле іх, узровень вады ў вадасховішчы не павінен перавышаць максымальнага – як пры веснавой паводцы.\nЗаўважым, што ў сытуацыі, калі ў дзяржавы бракуе сродкаў на набыцьцё нафты і газу, дзяржава мусіць шукаць альтэрнатыўныя энэргетычныя крыніцы. І разьвіцьцё гідраэнэргетыкі цалкам апраўдана.\nАле пабудова ГЭС зьвязаная з экалягічнымі праблемамі. Не сакрэт, што вадасховішча на раўнінных рэках уяўляе сабой штучнае возера зь цьвілай вадой. І пад час пабудовы станцыяў быў бы нялішнім кантроль з боку незалежных экспэртаў.\nУлады, відаць, добра памятаюць 1987 год, калі дзякуючы намаганьням магутнага экалягічнага руху было спыненае будаўніцтва даўгаўпілскай ГЭС. Таму падрыхтоўчыя працы для будаўніцтва лучнеўскай ГЭС вядуцца цішком.


БЕЛАРУСЫ ЛІЧАЦЬ, ШТО НОВАЯ СУМА ПРАЖЫТКОВАГА МІНІМУМУ НЕДАСТАТКОВАЯ ДЛЯ НАРМАЛЬНАГА ЖЫЦЬЦЯ\nЯ апытаў сёньня шмат людзей рознага веку, полу й заняткаў, і амаль ніхто зь іх не сказаў, што такі пражытковы мінімум дастатковы й на гэтыя грошы можна пры цяперашніх цэнах пражыць поўны месяц. Вось тыповыя адказы беларусаў:\n(Кабета: ) "Я адна можа пражыла б тыдні два. А калі сын студэнт, пэўна ж не пражывеш".\n(Малады мужчына: ) "На 44 даляры? Я думаю, нармальна можна пражыць дні 4, сьціпла дзён 10. Калі ў нас пражытковы мінімум лічыцца на душу насельніцтва, а трэба было б лічыць на цела насельніцтва".\n(Карэспандэнт: ) "Беларускі ўрад увёў новы нарматыў пражытковага месячнага мінімуму - 80 тысячаў 717 рублёў або 44 даляры. Скажыце, ці дастатковая гэтая сума й колькі дзён вы б пражылі на гэтыя грошы?"\n(Дзяўчына: ) "Я лічу, што недастаткова гэтай сумы, але цяжка сказаць, на колькі б мне гэтага хапіла. Бо акрамя мінімальных нейкіх прадуктаў трэба яшчэ купляць кнігі, адзеньне".\n(Яе сяброўка: ) "І розныя касмэтычныя сродкі. Дзяўчынам заўсёды трэба больш грошаў, чым хлопцам, таму вядома, што гэтых грошай недастаткова".\n(Пэнсыянэр зь вёскі: ) "80 тысячаў? Малавата, але для старых у правінцыі на хлеб і малако можа й хопіць. Я зь вёскі сам, свая бульба, гаспадарка, але ўсё роўна мала. Мы ўвесь час чакаем, што нам дабавяць, але дабаўляюць першай групе інвалідаў. Добра, хай ім будзе больш, мы ўжо не крыўдуем".\n(Дзяўчына: ) "Я лічу, што гэтая сума недастатковая, я на гэтыя грошы пражыла б ня больш за тыдзень".\n(Галава маладой сям'і: ) "Месяц наўрад ці б пражыў, мне здаецца, не хапіла б. Прынамсі мне маладому, тым больш маладая сям'я.\n(Хлопец: ) "Колькі дзён? 14-15 ня больш. Калі атрымліваеш 40 даляраў у месяц, гэта вельмі мала. У Менску трэба атрымліваць даляраў 150”.\nІ толькі адзін малады чалавек сказаў, што ў яго невялікія запатрабаваньні і ён бы нармальна пражыў на 44 даляры ў месяц. Іншыя ж лічаць, што пражытковы мінімум цяпер мусіць складаць ад 100 да 150 даляраў.


ЕЗЭКІІЛЯ 42 - Біблія (пераклад В.Сёмухі)\n1І вывеў мяне да зьнешняга двара паўночнаю дарогаю і прывёў мяне да пакояў, якія насупраць плошчы і насупраць будынка на поўнач,\n2да таго месца, якое каля паўночных дзьвярэй мае ў даўжыню сто локцяў, а ў шырыню пяцьдзясят локцяў.\n3Насупраць дваццаці локцяў унутранага двара і насупраць памоста, які на зьнешнім двары, былі галярэя супраць галярэі ў тры ярусы.\n4А перад пакоямі - ход у дзесяць локцяў шырыні, а ўсярэдзіну адзін локаць; дзьверы іх выходзяць на поўнач.\n5Верхнія пакоі - вузейшыя, бо галярэя забірае ў іх крыху адносна ніжніх і сярэдніх пакояў гэтага будынка.\n6Яны - у тры ярусы, і такіх слупоў, якія на дварах, няма ў іх; таму яны і зроблены вузей за ніжнія і сярэднія пакоі, пачынаючы ад дарогі.\n7А вонкавая сьцяна насупраць гэтых пакояў ад зьнешняга двара, якая складае франтальны бок пакояў, мае даўжыні пяцьдзясят локцяў;\n8бо і пакоі на зьнешнім двары займаюць даўжыні толькі пяцьдзясят локцяў, і вось, перад храмам сто локцяў.\n9А зьнізу - ход да гэтых пакояў з усходняга боку, калі падыходзяць да іх са зьнешняга двара.\n10У шырыню сьцены двара на ўсход перад плошчаю і перад будынкам былі пакоі.\n11І ход перад імі - такі самы, як і ў тых пакоях, якія выходзяць да поўначы, такая самая даўжыня, як і ў тых, і такая самая шырыня, і ўсе выхады зь іх і будова іхняя і дзьверы ў іх такія самыя, як і ў тых.\n12Такія самыя дзьверы, як і ў пакоях, якія на поўдзень, і для ўваходу ў іх - дзьверы каля самай дарогі, якая ішла проста ўздоўж сьцяны на ўсход.\n13І сказаў ён мне: пакоі на поўнач і пакоі на поўдзень, якія перад плошчаю, ёсьць пакоі сьвяшчэнныя, у якіх сьвятары, якія набліжаюцца да Госпада, ядуць самыя сьвятыя ахвяры; там сама яны кладуць самыя сьвятыя ахвяры і хлебнае прынашэньне, і ахвяру за грэх і ахвяру за злачынства, бо гэта месца сьвятое.\n14Калі ўвойдуць туды сьвятары, дык яны не павінны выходзіць з гэтага сьвятога месца на зьнешні двор, пакуль не пакінуць там вопраткі сваёй, у якой служылі, бо яна сьвяшчэнная; яны павінны апрануцца ў іншае адзеньне, і тады выходзіць да людзей.\n15Калі ён закончыў мерыць унутраны храм, дык вывеў мяне праз браму, якая выходзіць на ўсход, і пачаў мерыць яе вакол.\n16Ён абмерыў усходні бок мернаю трысьцінаю і намераў мернаю трысьцінаю ўсяго пяцьсот трысьцін;\n17з паўночнага боку тою самаю мернаю трысьцінаю намераў усяго пяцьсот трысьцін;\n18з паўднёвага боку намераў мернаю трысьцінаю таксама пяцьсот трысьцін.\n19Павярнуўшыся на заходні бок, намераў мернаю трысьцінаю пяцьсот трысьцін.\n20З усіх чатырох бакоў ён вымерыў яго; вакол яго быў мур даўжынёю ў пяцьсот трысьцін і ў пяцьсот трысьцін шырынёю, каб аддзяліць сьвятое месца ад несьвятога.\n< ЕЗЭКІІЛЯ 41\nЕЗЭКІІЛЯ 43 >


Загадчык аддзела адукацыі Шчучынскага райвыканкама прызнаўся пракуратуры, што рэкамендаваў сваім падначаленым не удзельнічаць у перадвыбарчай кампаніі.\nhttp://spring96.org/be/news/1581 2004 2004-09-03T10:00:00+0300 2004-09-03T10:00:00+0300 1970-01-01T03:00:00+0300 be Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nПра гэта сведчаць вынікі першай праверкі, праведзенай пракуратурай Шчучынскага раёна па фактах ціску на сяброў ініцыятыўнай групы Аляксандра Мілінкевіча, які мае намер балатавацца ў дэпутаты Палаты прадстаўнікоў Нацыянальнага сходу Рэспублікі Беларусь па Шчучынскай выбарчай акрузе.\nНапачатку жніўня Андрэй Кусяльчук, Васіль Бязмен і Пётр Кухарчык, сябры ініцыятыўнай групы Аляксандра Мілінкевіча, звярнуліся з заявай у Цэнтральную выбарчую камісію Рэспублікі Беларусь, Пракуратуру Гарадзенскай вобласці, Упраўленне КГБ па Гарадзеншчыне, дзе прасілі даць ацэнку дзеянням загадчыка Шчучынскага аддзела адукацыі Уладзіміра Дубка.\nПаводле іх заявы, дырэктарка Берштаўскай базавай школы, выконваючы патрабаванне загадчыка аддзела адукацыі Шчучынскага райвыканкама Уладзіміра Дубка прапанавала настаўніцы гэтай жа школы Марыі Будзько адмовіцца ад удзелу ў выбарчай кампаніі Аляксандра Мілінкевіча. Дырэктарка таксама перадала Марыі Будзько словы загадчыка аддзела адукацыі, які паабяцаў звольніць настаўніцу з працы, калі тая не паслухаецца прапановы. Таксама, адзначалася ў заяве, Уладзімір Дубок папярэдзіў, што настаўніцай ужо займаецца КГБ.\nЗаяўнікі выказалі заклапочанасць тым, што дзеянні загадчыка аддзела адукацыі “даюць падставы дзеля таго, каб сумнявацца ў аб’ектыўным правядзенні выбарчай кампаніі”.\nУ пракуратуры Шчучынскага раёна, Уладзімір Дубок прызнаў што правёў асабістую сустрэчу з дырэктаркай Берштаўскай школы, падчас якой указаў, што “не стоит втягивать педколлектив школы в политические дрязги”.\nФакт гэтай размовы прызнала і дырэктарка школы. Паводле яе тлумачэнняў, Уладзімір Дубок не рэкамендаваў, “каб педкалектыў школы ўступаў у якую-кольвек перадвыбарчую дзейнасць і агітацыю”. Дырэктарка школы таксама прызнала, што ў той самы дзень патэлефанавала настаўніцы Марыі Будзько, якая з’яўляецца сябрам ініцыятыўнай групы Аляксандра Мілінкевіча і прапанавала ёй “не ўступаць у палітычную дзейнасць”.\nУ адказе сябрам ініцыятыўнай групы Аляксандра Мілінкевіча, пракурор Г. Дыско ўказаў, што ані загадчык аддзела адукацыі, ані дырэктарка школы не прызналіся, што казалі пра цікавасць да Марыі Будзько з боку спецслужбаў, не аказвалі ціск і не пагражалі настаўніцы. Кіруючыся іх паказаннямі пракуратура вырашыла што ў дзеяннях загадчыка і дырэктара няма складу злачынства, прадугледжанага арт 191 КК РБ (перашкода ажыццяўленню грамадзянінам РБ вядзення перадвыбарчай агітацыі).


Сенатары ўзгаднілі бюджэт пазабюджэтнага фонду сацыяльнай абароны насельніцтва | zviazda.by\nХатняя старонка » Палітыка » Сенатары ўзгаднілі бюджэт пазабюджэтнага фонду сацыяльнай абароны насельніцтва\nЯкім будзе бюджэт Фонду сацыяльнай абароны насельніцтва ў 2022 годзе і на што ён будзе выдаткаваны сенатарам патлумачыла міністр працы і сацыяльнай абароны Ірына Касцевіч.\nУ прыватнасці, даходы бюджэту фонду складаюць 21,4 мільярда рублёў.\n— Традыцыйна асноўнай крыніцай даходаў бюджэту фонду будуць з’яўляцца абавязковыя страхавыя ўнёскі, якія займаюць каля 90 % у структуры даходнай часткі бюджэту, — паведаміла яна.\nРасходы разлічаны ў суме 21,1 мільярда рублёў. Асноўная частка — 76,4 % — у наступным годзе будзе накіравана на выплату пенсій, што ў агульнай суме складзе 16,1 мільярда рублёў.\nВыдаткі на выплату працоўных пенсій, асобных відаў даплат будуць складаць 15,8 мільярда рублёў, гэта каля 98 % усіх расходаў, запланаваных на выплату пенсій.\nІрына Касцевіч патлумачыла, што па стане на 1 верасня бягучага года сярэдні памер пенсіі па ўзросце складаў 545 рублёў (у снежні 2020 года яна была 511 рублёў), а колькасць атрымальнікаў працоўных пенсій складала 2 мільёны 422 тысячы чалавек.\nВыдаткі на выплату сацыяльных і шэрагу іншых пенсій і даплат да іх будуць складаць 343,4 мільёна рублёў, ці 2 % усіх расходаў, запланаваных на выплату пенсій.\n— У цэлым, бюджэт фонду на 2022 год сфарміраваны з перавышэннем даходаў над выдаткамі за кошт сродкаў прафесійнага пенсійнага страхавання ў памеры 347,1 мільёна рублёў, якія ў адпаведнасці з заканадаўствам павінны назапашвацца, — адзначыла міністр.\nПаводле яе меркавання, разглядаемы законапраект з’яўляецца аптымальным для забеспячэння збалансаванасці бюджэту фонду і выканання дзяржаўных гарантый па сацыяльным забеспячэнні грамадзян.\nЯк адзначыла старшыня Пастаяннай камісіі Савета Рэспублікі па эканоміцы, бюджэце і фінансах Таццяна Рунец, нагрузка на фонд досыць сур'ёзная.\n— У цяперашні час сістэмай пенсіённага забеспячэння ахоплена прыкладна 2,4 мільёна грамадзян, штомесяц ажыццяўляецца каля 500 тысяч выплат дзяржаўных дапамог сем’ям, якія выхоўваюць дзяцей. Акрамя таго, за кошт сродкаў бюджэту фонду парадку 300 тысяч працуючых грамадзян у сярэднім у месяц атрымліваюць дапамогі па часовай непрацаздольнасці, — кажа яна.\nСенатар звярнула ўвагу, што фонд сацыяльнай абароны на 2022 год захавае дэфіцытны статус, які з’яўляецца добрым паказчыкам занятасці ў эканоміцы і ў цэлым дэмаграфічнай сітуацыі.\n— Аб’ём сродкаў на выплату пенсій у бюджэце фонду запланаваны з улікам забеспячэння суадносін сярэдняй пенсіі і сярэдняй заработнай платы на ўзроўні не ніжэй 44 %. Гэта значыць, мэтавыя арыенціры, аб якіх ішла гаворка на VI Усебеларускім народным сходзе, будуць нават перавыкананы! — пераканана яна. — Разам з тым, вядома, трэба думаць і на больш аддаленую перспектыву. Ёсць мэтавая ўстаноўка кіраўніка дзяржавы, таксама дадзеная на Усебеларускім народным сходзе, — комплексна паглядзець на пенсіённую сістэму Беларусі і прапанаваць меры па яе ўдасканаленні.\nПаводле яе ацэнкі, зроблены першы крок — сёлета прыняты Указ № 367, які ўсталяваў дадатковы від пенсіі — назапашвальную пенсію з падтрымкай дзяржавы.\n— Прычым гэта выключна добраахвотная гісторыя, якая павінна стаць добрай фінансавай дапамогай для нашых грамадзян, — кажа сенатар. — Дзяржава дае сігнал — людзі павінны думаць пра сваю будучыню ўжо сёння, размяркоўваючы свой бягучы даход паміж спажываннем і назапашваннем.\nУ профільнай камісіі лічаць, што папаўненню даходнай часткі бюджэту фонду будзе спрыяць і перафарматаванне сістэмы малога бізнесу, якое плануецца з 2023 года, у тым ліку стымуляванне самазанятасці людзей на афіцыйнае афармленне свайго статусу, а таксама сфарміраваная нарматыўная прававая база для забеспячэння дыстанцыйнай і аддаленай занятасці.\nСтаршыня камісіі рэкамендавала Савету Рэспублікі ўхваліць праект Закона Рэспублікі Беларусь «Аб бюджэце дзяржаўнага пазабюджэтнага фонду сацыяльнай абароны насельніцтва Рэспублікі Беларусь на 2022 год», з чым сенатары і пагадзіліся.\n2098 Ці ведаеце вы сямейныя традыцыі беларусаў? Тэст\n1422 Стратэгія развіцця Міханавіцкага сельсавета: карбонавая ферма і новы культурны цэнтр


Як зразумець, што трэба мяняць працу? — The Village Беларусь\nПрацоўнае пытаннеЯк зразумець, што трэба мяняць працу?\nЯк разабрацца ў сабе і аддзяліць часовую хандру ад кар'ернага крызісу\nThe Village Беларусь, 16 ліпеня 2017\nThe Village Беларусь з дапамогай экспертаў працягвае знаходзіць адказы на працоўныя пытанні. Гэтым разам мы даведаліся пра тое, як зразумець, ці настаў час мяняць працу, і як адрозніць назапашаную за год без адпачынку стомленасць ад крызісу ў кар'еры і ці варта усё раптоўна мяняць, калі вам перастала падабацца праца.\nТры прыкметы, што гэта проста хандра:\nВы сталі хутчэй стамляцца, нудзіцца, асабліва калі робіце нялюбую частку працы. Але пры пераключэнні на іншыя віды работ гэты стан хутка мінае.\nВы шторазу з большым задавальненнем і часцей гатовыя схадзіць папіць з калегамі кавы, адцягнуць увагу, абы не займацца бягучымі задачамі.\nПрачынаючыся раніцай, вы вельмі засмучаецеся, што яшчэ толькі аўторак, а далей — серада і ўсё што ў спісе, і трэба ісці на працу.\nТры прыкметы таго, што, хутчэй за ўсё, час мяняць працу.\nВы сталі хутчэй стамляцца, калі робіце любыя віды звыклых і зразумелых вам заданняў. Пры пераключэнні на іншыя задачы гэтае адчуванне не праходзіць, а часам і ўзмацняецца.\nПаходы з калегамі па каву, на абед, наогул не выклікаюць імпэту. Вам здаецца, што ўсё гэта — размовы пра адно і тое ж, і нічога новага не адбываецца. Вы не развіваецеся.\nВам пастаянна здаецца, што вас недаацэньваюць, не разумеюць, што кіраўніцтва робіць усё не так, як трэба.\nІ ў першым, і ў другім выпадку лепш за ўсё спачатку ўзяць па магчымасці невялікі адпачынак і абавязкова кудысьці з'ехаць для змены абстаноўкі. Лепш за ўсё на прыроду, у не вельмі люднае месца. Першыя два-тры дні лепш наагул ні пра што не думаць. Проста адпачываць, разгрузіць мозг. Потым, пакрысе агойтваючыся, прааналізаваць прычыны стомы і незадаволенасці.\nПаспрабаваць быць сумленным з самім сабой: знайсці знешнія і ўнутраныя прычыны. Знешнія амаль заўсёды можна змяніць. Калі прычыны вонкавыя (напрыклад, кіраўнік не дае мне абяцанага павышэння, і гэта мяне ўвесь час дэматывуе і атручвае настрой), дык абавязкова пагаварыце з кіраўніком, атрымайце зваротную сувязь па сваёй працы і далейшых кроках. Калі прычыны ўнутраныя (напрыклад, не падабаецца функцыянал на працоўным месцы, даўно хочацца заняцца іншым, і гэта немагчыма ў рамках гэтай кампаніі), дык, верагодна, вам час вырушыць у дарогу, на пошукі новай працы! Яшчэ адзін важны індыкатар, калі пасля выдатнага адпачынку вашай батарэйкі хапае на некалькі дзён, а далей зноў — апатыя і туга, дык гэта ўжо сур'ёзныя сімптомы. І, магчыма, прычыны не толькі ў жаданні змяніць працу, а значна глыбейшыя.\nРаім сустрэчы і размовы з сябрамі, блізкімі людзьмі, каб лепш разабрацца, а ў некаторых выпадках і візіт да псіхолага, гэта таксама дапаможа лепш зразумець, што менавіта з вамі адбываецца. Таксама карысныя сустрэчы з не самымі блізкімі, але з паспяховымі і, самае галоўнае, пазітыўнымі людзьмі, зносіны з такімі людзьмі заўсёды даюць новыя думкі і імпульсы да развіцця. Пошук новай працы — гэта таксама энергетычна стратны працэс, і калі вы будзеце хадзіць па сумоўях стомленым і прыгнечаным, дык малаверагодна, што зробіцеся камусьці цікавым.\nЧаста мы не разумеем фактараў, з якіх паўстаў гэты снежны камяк. Паспрабуем іх асягнуць розумам.\nСпачатку мы разбіраем бягучую сітуацыю, аналізуем, што падабаецца ў рабоце, а што робіць жыццё невыносным. І думаем, што рабіць. Паспрабуем абагульніць пытанні, каб скласці ўніверсальны чэк-ліст уласнага прафесійнага аўдыту.\nЦі падабаецца мне тое, што я раблю кожны дзень?\nЦі адпавядае мой заробак рынку?\nЦі гатовы я пашырыць спектр сваіх абавязкаў, каб узяць больш адказнасці?\nЦі жадаю я працягнуць працу з гэтым кіраўніком?\nЦі камфортна мне з калегамі, а ім са мной?\nЦі ўсё мне зручна на маім працоўным месцы, у кабінеце?\nА можа, мне час пайсці ў адпачынак?\nАдказы на гэтыя сем пытанняў могуць стаць адпраўным пунктам для разумення неабходнасці пераменаў — і, галоўнае, якіх менавіта пераменаў.\nСітуацыю можа выправіць размова з кіраўніком пра перспектывы росту, або змена офіса, які знаходзіцца бліжэй да дома, перавод у іншы аддзел або проста перастаноўка мэблі ў кабінеце — далей ад кандыцыянера або бліжэй да акна. А часам сапраўды пераход у іншую сферу або рэалізацыя прадпрымальніцкага або творчага патэнцыялу з'яўляецца аптымальным рэвалюцыйным рашэннем. Гучыць проста, але, каб да гэтага прыйсці, патрабуецца час і шчырая размова ў першую чаргу з самім сабой.\nЧас ад часу ў кожнага з нас адбываюцца крызісы, якія могуць унесці карэктывы ў вашы жыццёвыя планы. Такія крызісы часта звязаныя з нашай прафесійнай дзейнасцю. Напрыклад, крызіс прафесійнай дэфармаціі, які часта назіраецца ў людзей, якія 10 гадоў у прафесіі. Бываюць і невялікія цыклы, калі раз на тры гады ў нас родзіцца жаданне нешта змяніць. Такі стан выразна кажа пра тое, што зараз вы гатовыя да трансфармацыяў і зменаў.\nАле ці варта ўсё кардынальна мяняць, нават калі вельмі хочацца? На працягу ўсёй сваёй кар'еры мы напрацоўваем пэўныя кампетэнцыі і багаты прафесійны досвед. Але здараецца крызіс, і людзі прымаюць неўзважаныя рашэнні. На жаль, такіх фінансавых дырэктараў, якія сыходзяць у касметолагі і псіхолагі, даволі шмат. Аднак толькі ў адзінак сапраўды нешта атрымліваецца. Астатнія ж зазнаюць паразу, і жаданых станоўчых змен у іх жыцці не адбываецца.\nКалі ў вас завялася ідэя кардынальна змяніць сваю прафесійную дзейнасць, паспрабуйце стрымаць імпэт і выключыць гэты стан нездаволенасці. Можа быць, праблема палягае не ў працы, і лепш унесці змены, напрыклад, у ваша асабістае жыццё? Але калі вы адчуваеце, што без рашучых дзеянняў усё ж не абысціся, тады прасцей за ўсё паспрабаваць сябе на новай ніве ў кампаніі, дзе вы ўжо працуеце. Гэта менш небяспечна, чым сыходзіць у вольнае плаванне. Тут вы ведаеце спецыфіку дзейнасці, у вас больш ведаў і аўтарытэту, вас лепш ведае кіраўніцтва і калегі. Ці можна пагрузіцца ў новую сферу дзейнасці ў фармаце навучання або хобі, каб зразумець, ваша гэта ці не. Такі гарызантальны пераход пройдзе з мінімальнымі стратамі.\nТрэба рыхтавацца да таго, што калі вы плануеце памяняць абсалютна ўсё кардынальна, то вам за гэта давядзецца сур'ёзна заплаціць. Бо, нягледзячы на напрацаваны гадамі досвед і прафесійную каштоўнасць, у новай сферы дзейнасці вы пачнеце спаборнічаць з тымі людзьмі, якія толькі выйшлі на рынак працы — са студэнтамі, у якіх узровень зарплатных чаканняў на парадак ніжэйшы.\nТэкст: Ганна Сакалова, вокладка: Andrew Worley / Unsplash


Трубчэўскі раён — Вікіпедыя\n52°35′00″ пн. ш. 33°46′00″ у. д.HGЯO\nТрубчэўскі раён на Вікісховішчы\nТрубчэўскі раён (руск.: Трубчевский район) — адміністрацыйна-тэрытарыяльная адзінка на поўдні Бранскай вобласці Расіі. Адміністрацыйны цэнтр — горад Трубчэўск.\nПлошча раёна — 1820 км². Асноўныя рэкі — Дзясна, Няруса (прыток Дзясны).\nУ сувязі з увядзеннем у СССР новай сістэмы адміністрацыйна-тэрытарыяльнага падзелу, у 1929 годзе тэрыторыя Бранскай губерні была падзелена на раёны, якія з 1 кастрычніка былі ўключаны ў склад новаўтворанай Заходняй вобласці. Адным з такіх раёнаў быў Трубчэўскі.\nУ 1937 годзе Трубчэўскі раён, у ліку іншых раёнаў, быў уключаны ў склад наноў утворанай Арлоўскай вобласці.\n5 ліпеня 1944 года Указам Прэзідыума Вярхоўнага Савета СССР была ўтворана Бранская вобласць, у склад якой, нароўні з іншымі, увайшоў і Трубчэўскі раён.\nПасля муніцыпальнай рэформы (2005) у раёне маецца 2 гарадскія і 6 сельскіх паселішчаў:\nБелабярозкаўскае гарадское паселішча\nТрубчэўскае гарадское паселішча\nЦялецкае сельскае паселішча\nУсохскае сельскае паселішча\nЦарква Св. Міхала Арханёла ў в. Аляшанка\nЦарква Нараджэння Божай Маці ў в. Гнілёва\nЦарква Св. Якіма і Ганны ў в. Любажычы\nЦарква Св. Мікалая ў в. Любец\nЦарква Св. Параскевы Пятніцы ў в. Піліпавічы\nЦарква Свв. апп. Пятра і Паўла ў в. Плюскаў\nЦарква Св. Мітрафана ў в. Рабчоўск\nЦарква Успення Прасв. Багародзіцы ў в. Радуціна\nЦарква Св. Мікалая ў в. Семачкі\nЦарква Св. Духа ў в. Сялец\nЦарква Св. Мікалая ў в. Цішына\nНа Вікісховішчы ёсць медыяфайлы па тэме Трубчэўскі раён\nТрубчэўскі раён на Radzima.org\nУзята з "https://be.wikipedia.org/w/index.php?title=Трубчэўскі_раён&oldid=3989944"


Пашана лепшым на Жыткаўшчыне — Житковичи. Новае Палессе. Районная газета\n03.06.2016 45 Новае Палессе 0 Comment\nРайкам прафсаюза работнікаў аграпрамысловага комплексу падвёў вынікі сёлетняга працоўнага саперніцтва сярод механізатараў, якія працавалі на розных вытворчых участках прайшоўшай сяўбы яравых культур.\nДнямі заслужаныя ўзнагароды механізатарам-перадавікам з акцыянернага таварыства “Тураўшчына” прама на рабочых месцах уручылі першы намеснік старшыні райвыканкама, начальнік райсельгасхарчу Мікалай П’яўко і старшыня райкама прафсаюза работнікаў АПК Уладзімір Цімашчэня.\nЛепшым у раённым спаборніцтве на пагрузцы арганічных угнаенняў стаў механізатар Іван Кажаноўскі. Бягучай вясной гэты руплівец пагрузіў больш за сорак тысяч тон арганікі. Гэта прыкладна трэцяя частка з таго аб’ёму, што ў акцыянерным таварыстве ўнеслі ў глебу пад сяўбу яравых культур. Свой заслужаны падарунак ад райкама прафсаюза работнікаў АПК за плённую працу Іван Іванавіч атрымаў з рук начальніка райсельгасхарчу Мікалая П’яўко на старажавецкай ферме (на здымку). Тут механізатар старанна ачышчаў ад гною выгульныя двары.\n— Канечне, прыемна, што твае старанні заўважылі, — гаворыць Іван Кажаноўскі, — і такі дадатковы маральны і матэрыяльны стымул толькі настройвае на яшчэ большыя вытворчыя здабыткі.\nСпраў жа, як кажа механізатар, летам у сельскай гаспадарцы не менш чым вясной.\n— Вось крыху падрамантую пагрузчык, правяду тэхнічны агляд і вазьмуся за корманарыхтоўку, — падзяліўся планамі на бліжэйшы час працаўнік. — буду трамбаваць траву ў траншэях, а там і кукуруза пойдзе. А восенню зноў арганікай займуся.\nУменне Кажаноўскага вынікова працаваць на любым вытворчым участку адзначыў і намеснік дырэктара акцыянернага таварыства Валерый Стаднік:\n— Гэты не падвядзе нідзе. Якую работу ні даручы: выканае усё акуратна і ў тэрмін.\nШмат слоў пахвалы гасцямі і прадстаўнікамі ад адміністрацыі сельгаспрадпрыемства было выказана і механізатару Генадзю Кот (на здымку). Гэтай вясной Генадзь Іванавіч працаваў на розных участках пасяўнога канвеера. Але найважэйшы здабытак для перамогі ў раённым спаборніцтве атрымаўся ў яго на перадпасяўной падрыхтоўцы глебы. Гэтай справай механізатар заняты і зараз. На сваім энерганасычаным трактары замежнай вытворчасці рыхтуе глебу пад сяўбу салодкай кукурузы, якая зараз вядзецца ў акцыянерным таварыстве. Генадзь Кот вопытны і спрактыкаваны спецыяліст. Яго працавітым рукам падуладна самая сучасная тэхніка. Ён пастаянна клапоціцца аб спраўнасці трактара і агрэгатаў, на якіх працуе. Таму даведзеныя дзённыя нормы заўжды перавыконвае. У ААТ “Тураўшчына” Генадзя Іванавіча ведаюць не толькі як стараннага сейбіта, але і добрага камбайнера. Ён гэтак жа самааддана працуе і на хлебнай ніве, аб чым сведчаць шматлікія заахвочванні ад кіраўніцтва.\nСярод тых, хто сёлета паказваў ўзоры майстэрства і стараннасці на веснавых палетках і механізатары Яўген Собалеў з ААТ “Жыткавічыхімсервіс”, Уладзімір Ярмоліч з КСУПа “Коленскае”, а таксама Дзмітрый Юранкоў з КСУПа “Бялёў”, якія сваёй працай унеслі немалы ўклад у паспяховае правядзенне палявых работ. Зразумела, што і гэтым рупліўцам ад райкама прафсаюза работнікаў АПК будзе аказана ў бліжэйшы час належная пашана. Як зазначыў старшыня райкама Уладзімір Цімашчэня (на здымку), арганізацыя і правядзенне працоўнага саперніцтва падчас асноўных сельскагаспадарчых кампаній з’яўляецца ў раёне добрай традыцыяй.\n— Спаборніцтва дазваляе нацэльваць калектывы гаспадарак на атрыманне большых вытворчых здабыткаў, — адзначыў прафсаюзны лідар, — што ў сукупнасці з маральным і матэрыяльным заахвочваннем толькі ідзе на карысць агульнай справе. У гэтыя дні ўжо разгарнулася саперніцтва на нарыхтоўцы кармоў. Спадзяюся, што яно будзе не менш вострым па сваім напалу, чым на веснавых палетках. І тут таксама лепшыя не застануцца без узнагарод.\n← Для будучых поспехаў жывёлаводаў на Жыткаўшчыне


Продаж аўто ў Беларусі ўпаў на 18%. Электрамабіляў сярод іх амаль няма | greenbelarus.info\nПродаж аўто ў Беларусі ўпаў на 18%. Электрамабіляў сярод іх амаль няма\nБо іх і раней набывалі лічаныя людзі.\n18.01.2021 Падзеі і здарэнні Аўтар: Надежда Анисович Фота: Pixabay.com\nПродаж аўто ў Беларусі ўпаў на 18%, і гэта небывалы спад. Па дадзеных Беларускай аўтамабільнай асацыяцыі, летась у нашай краіне прадалі 52 768 машын. Усе папярэднія гады, пачынаючы з 2014, продаж толькі рос.\nЗ гэтых дзясяткаў тысяч машын толькі 16 электракараў: дзевяць Zotye E200, чатыры BMW i3, тры Jaguar I-pace. То-бок аўто на электрычнасці складаюць толькі 0,03% ад агульнай лічбы. У параўнанні з еўрапейскім лідарам па электракарах гэта смешная лічба. У Нарвегіі летась прадалі больш электракараў, чым звычайных аўто – адсотак продажу склаў 54%.\nРынак электрамабіляў у Беларусі крыху рухаецца наперад, але ўсё ж дужа павольна. У сакавіку 2020-га да нас прывезлі чатыры электракара Geely Geometry A. Завод «БелДжы» тады агучыў, што гэта было зроблена для таго, каб правесці іспыты новай мадэлі, вывучыць попыт і працу ва ўмовах нашага надвор’я і інфраструктуры. Па ацэнках дырэктара завода Генадзя Свідзерскага, каб мадэль Geometry A пачала выпускацца ў нас, патрэбны попыт мінімум на 5000 машын у год. Падобна, што ў бліжэйшы час яе чакаць не варта.\nДагэтуль у 2018-м амбіцыйныя планы па выпуску электракараў агучваў “Юнісон”. Ён прэзентаваў дзве мадэлі: прасторны седан Zotye Z500EV і кампактны хэтчбэк E200. Але ж у выніку седан наш рынак так і не ўбачыў.\nХоць дзяржава пакрыху спрабуе стымуляваць попыт на электрамабілі (ільготныя мытныя плацяжы, паніжэнне падатку на дададзеную вартасць), пакуль што, відавочна, гэтага не дастаткова.\nЯшчэ адзін бар’ер у гэтым кірунку – дамоўленасці ў рамках Еўразійскага эканамічнага саюзу. Праз іх, як кажа Сяргей Міхневіч, старшыня праўлення Беларускай аўтамабільнай асацыяцыі, выхад электракараў з масавага сегмента на наш рынак не прагназуецца.\n“Згодна з дзеючымі тэхнічнымі рэгламентамі мы сёння шчыльна залежым ад пазіцыі Расіі, дзе, як правіла, знаходзяцца адзіныя прадстаўнікі заводаў-вытворцаў, якія маюць правы па сертыфікацыі гэтых аўтамабіляў. Тыя бар’еры, якія створаны ў рамках ЕАЭС і Мытнага саюзу, сёння перашкаджаюць таму, каб новыя мадэлі электрамабіляў хутка з’явіліся ў нашай краіне. У Расіі крыху іншая стратэгія ў развіцці электратранспарту. На жаль, яна не вельмі стыкуецца са стратэгіяй нашай дзяржавы”, – тлумачыць ён.\nІншай праблемай, на думку старшыні, з’яўляецца кошт тэхналогій. Пакуль што сусветныя электрамабілі з дастаткова вялікім патэнцыялам прабегу на адной запраўцы немагчыма набыць па кошце ніжэй за $20 000. А гэта даволі адчувальная сума для беларускага пакупніка.\nТым не менш, па ацэнках Сяргея Міхневіча, тыя ільготы, якія сталі даступны летась беларусам, далі плён. Праз мяжу было ўвезена даволі шмат бюджэтных электракараў з другаснага рынку. Таксама было ўвезена некалькі машын прэміяльнага сегменту.\n“Нам, на жаль, яшчэ прыходзіцца марыць пра тое, каб мы маглі ўявіць на нашым рынку машыны еўрапейскай або японскай аўтавытворчасці на электрацязе ў даступным вартасным сегменце. Праблема цаны і тэхналагічнага кошту вытворчасці батарэй, на мой погляд, будзе вырашана, калі ўкараняцца новыя тэхналогіі, пра якія зараз кажуць, – графенавыя акумулятары і гэтак далей. Мне падаецца, рэвалюцыя адбудзецца з таго моманту, калі гэтыя тэхналогіі ўвойдуць у серыю”, – лічыць старшыня БАА.\nХоць цуду ў хуткім часе чакаць не варта, трэба да яго рыхтавацца. Так, Сяргей Міхневіч нагадвае, што дагэтуль не вырашана пытанне ўтылізацыі батарэй і ўвогуле электрамабіляў. І гэту праблему таксама трэба вырашаць.\nбелорусский электромобиль автомобили городской транспорт\n04.02.2021 MINI откажется от обивки из кожи ради экологии


Лідара гурта Dzieciuki аштрафавалі за перапост - БЕЛАРУСКАЕ РАДЫЁ РАЦЫЯ\nЛідара гурта Dzieciuki аштрафавалі за перапост (абноўлена)\nГарадзенскага музыканта і журналіста Алеся Дзянісава аштрафавалі на 25 б.в. (612,5 рублёў).\nТакі прысуд вынес суддзя суда Кастрычніцкага раёна Гародні Валерый Шпак.\nЗ падрабязнасцямі наш гарадзенскі карэспандэнт Сяргей Апановіч:\n– Гэты прысуд ён зачытаў пасля 12-хвіліннага перапынку, нават не прыняўшы да ведама ўсе тыя довады, якімі кіраваўся Алесь Дзянісаў. Алесь Дзянісаў казаў на судзе, што ўсе гэтыя перапосты ён зрабіў ужо пасля таго, як старонка была заблакаваная. Але, па яго словах, гэтыя відэа яшчэ былі на гэтай старонцы. Дзянісаў спасылаўся на тое, што ўжо пасля блакавання старонкі відэа не павінна было існаваць, але суддзя не прыняў да ведама гэтыя аргументы і даў яму вялікі штраф у памеры 25 базавых велічыняў.\nАлесь Дзянісаў спрабаваў прыводзіць аргументы ў сваю абарону, але суддзя вельмі хутка, пасля 15 хвіліннага перапынку, вынес пастанову пра віну журналіста па артыкуле 17.11.\n– Не было прынята ў якасці аргумента ў маю абарону. У мяне склалася такое адчуванне, што гэта рашэнне ўжо было прынята. Тут справа не ў суддзі Шпаку, а ў тым, што яму толькі дазволілі вызначыць колькі даць.\nГарадзенскі праваабаронца і публіцыст Віктар Сазонаў, які прысутнічаў на працэсе, упэўнены, што судовая сістэма Беларусі такім дае старт падобным справам.\n– Ведаючы нашу сістэму, усё ж думалася, хаця б на дапрацоўку гэтыя матэрыялы будуць накіраваныя, хаця б нейкая экспертыза будзе праведзеная. Суддзя прыйшоў і зачытаў тое, што мусіў зачытаць. Яшчэ раз пацвердзіў, якія ў нас суды. Гэта была адмашка на новы старт, і вельмі хутка мы ўбачым мноства спраў, звязаных з рэпостамі ў сацыяльных сетках.\nНа думку гарадзенскага актывіста, сябра Аб’яднанай Грамадзянскай Партыі Ежы Грыгенчы, такія працэсы – здзек над актывістамі і журналістамі.\n– Проста здзек над людзьмі, здзек над усім. Сайты не зачыняюць экстрэмісцкія, а затым робяць людзей вінаватымі. За 15 хвілін суддзя выносіць прысуд. Гэта значыць, што ён з камітэта даўно яго атрымаў.\nНа думку гарадзенскага журналіста Дзяніса Івашына, справа пра рэпост у сацыяльных сетках – гэта працяг ціску на журналістаў тэлеканала “Белсат”:\n– Звязваю гэты працэс з працягам пераследу грамадскіх актывістаў і непасрэдна незалежных журналістаў. Я лічу, што гэты працэс працягваецца ў рэчышчы пераследу Аляксея Кайрыса і Алеся Дзянісава журналістаў “Белсату”, які пачаўся некалькі месяцаў таму. У іх была канфіскавана апаратура, адбывалася праверка ў межах пачатай крымінальнай справы.\nПадтрымаць Дзянісава на суд прыйшлі амаль два дзясяткі журналістаў і грамадскіх актывістаў.\nНачальніка ўпраўлення аховы здароўя Гарадзеншчыны будуць судзіць


Канвертаваць Франкаў Руанды (RWF) і Заходнеафрыканскай CFAS (XOF) : Калькулятар абменнага курсу\nФранк Руанды (RWF) і Заходняй Афрыкі CFA (XOF) Курс валют пераўтварэнні калькулятар\nГэта Франк Руанды і Заходняй Афрыкі CFA пераўтваральнік да цяперашняга часу з абменнымі курсамі з 17 верасень 2019.\nКалі ласка, увядзіце суму, якую ў полі злева ад Франк Руанды. Выкарыстоўвайце "абмен валют", каб зрабіць Заходняй Афрыкі CFA валюты па змаўчанні. Націсніце на Заходнеафрыканскай CFAS або Франкаў Руанды канвертаваць паміж гэтай валютай і ўсімі іншымі валютамі.\nФранк Руанды гэта валюта, у Руанда (RW, RWA). Заходняй Афрыкі CFA гэта валюта, у Бенін (BJ, BEN), Буркіна-Фасо (BF, БФА), Бераг Слановай Косці (Кот-д'Івуар, CI, CIV), Гвінея-Бісаў (GW, ГНБ), Малі (ML, MLI), Нігер (З, НКО), Сенегал (С.Н., SEN), і Таго (Т.Г., ТДА). Заходняй Афрыкі CFA таксама вядомы як Афрыканскага фінансавага супольнасці ЦБЗАГ. Сімвал RWF можа быць запісаная RF. Сімвал XOF можа быць запісаная CFAF. Франк Руанды дзеліцца на 100 centimes. Заходняй Афрыкі CFA дзеліцца на 100 centimes. Абменнага курсу Франк Руанды Апошняе абнаўленне 17 верасень 2019 ад Yahoo Finance. Абменнага курсу Заходняй Афрыкі CFA Апошняе абнаўленне 16 верасень 2019 ад Міжнародны валютны фонд. RWF каэфіцыент мае 5 ўважаецца лічбаў. XOF каэфіцыент мае 6 ўважаецца лічбаў.


Журналисты «районки» встретились с работниками почты и подписчиками в Гродзянке | Осиповичи Online. Асiповiцкi край\nСябруюць з “АК”\nБудынак пошты штодня, акрамя панядзелка, адкрыты для наведвальнікаў. Тут ім заўсёды рады. Начальнік аддзялення Алена Сергіевіч добра ведае густы кожнага вяскоўца. Хтосьці цікавіц-ца перыёдыкай, некаторыя пры-звычаіліся набываць неабходныя ў дамашняй гаспадарцы тавары, нехта атрымлівае пенсію, плаціць за камунальныя паслугі.\n— Дзверы аддзялення сувязі ніколі не закрываюцца, — гаворыць Алена Іванаўна. — Людзі добра ведаюць графік работы. Запыт кожнага стараемся задаволіць. На абслугоўванні знаходзіцца больш за 3 сотні аднавяскоўцаў, з іх чалавек 15-20 — штодзённыя кліенты. А паштальён Наталля Пажыган яшчэ і дастаўкай займаецца: трэба своечасова перыёдыку занесці падпісчыкам, па неабходнасці — тавары народнага ўжытку, падпіску аформіць. Дарэчы, зараз “АК” атрымліваюць 36 землякоў, сярод іх пастаянныя чытачы Людміла Хацько, Станіслава Паркалава, сям’я Сцяпана і Браніславы Данілевічаў. А падчас дачнага сезона лічба значна павялічваецца. Пастаянна працуем з падпіскай, акцэнтуем увагу на “раёнцы”, таму што ў першую чаргу людзі жадаюць даведацца пра навіны рэгіёна. На старонках газеты друкуецца і шмат іншай карыснай інфармацыі, напрыклад, для садаводаў-агароднікаў, даюцца карысныя парады па вядзенні гаспадаркі. Безумоўна, хочацца, каб падпісчыкаў на “АК” і іншыя сродкі масавай інфармацыі было больш. І ў гэтым кірунку актыўна працуем.\nПредыдущая статьяОтличные знания продемонстрировали юные осиповчане на областной олимпиаде школьников\nСледующая статьяВ Каменичской школе давно и успешно занимаются научно-исследовательской деятельностью с учениками


Артыкулы з цэтлікам Magnificat | Часопіс «Ave Maria»\nАртыкулы з цэтлікам ‘Magnificat’\nДзесяць гадоў з фестывалем«Magnificat»\nЗ 24 па 28 жніўня ў Мінску і ў Глыбокім пройдзе Х Міжнародны каталіцкі фестываль хрысціянскіх фільмаў і тэлепраграм «Magnificat».\nАпошнім часам у паведамленнях, лістах і разнастайных дакументах я пішу гэтую фразу. Пішу і кожны раз задумваюся: няўжо дзясяты? Няўжо мы пражылі з фестывалем, які стаў нам такім дарагім, дзесяць гадоў?\n«Magnificat» — галасы фестывалю\nЗ 6 па 10 верасня ў Беларусі праходзіў VІІ Міжнародны каталіцкі фестываль хрысціянскіх фільмаў і тэлепраграм «Magnificat». Адкрыўся фестываль у мінскай архікатэдры Імя Найсвяцейшай Панны Марыі святою Імшою і паказам фільмаў у Чырвоным касцёле святых Сымона і Алены.


На шырокі абсяг\nРэспубліканскі тэатр юнага гледача прадставіў першую ў новым годзе прэм'еру – спектакль “Майго юнацтва крылы” паводле драматычнай паэмы Аркадзя Куляшова “Хамуціус”.\nНа сцэне перад гледачом паўстаў вобраз Кастуся Каліноўскага.\nЯк ні дзіўна, постаць Каліноўскага, знакавая для беларускай гісторыі і станаўлення нацыянальнай самасвядомасці, у айчыннай драматургіі закраналася не часта: скажам, у 1920-я гады, калі ў БДТ-1 пастаноўкай п'есы “Кастусь Каліноўскі” драматург і рэжысёр Еўсцігней Міровіч звяртаўся да нацыянальнай гісторыі, ды ў 70-я, калі да гэтай фігуры звярнуўся Уладзімір Караткевіч, пасля чаго ўзнік знакаміты спектакль “Кастусь Каліноўскі” ў Коласаўскім тэатры. У параўнанні нават з “распіяранай” гісторыяй кахання Барбары Радзівіл гэта – недаравальна мала.\nСталічны Тэатр юнага гледача вырашыў не абмінаць увагай такую магутную постаць, якая, можна сказаць смела, здольная была б стаць для сённяшніх падлеткаў, па меншай меры, прыкладам таго, як характар чалавека і яго мэтанакіраванасць здольныя фарміраваць асобу. І цалкам зразумела, што рэжысёрскі выбар Уладзіміра Савіцкага спыніўся не на дэтэктыўна-рэвалюцыйнай п'есе Еўсцігнея Міровіча і не на рамантычнай прытчы Уладзіміра Караткевіча, а – на драматычнай паэме “Хамуціус” Аркадзя Куляшова. У ёй Каліноўскі, якога мы бачым у апошнюю перад пакараннем ноч, паўстае перад намі не столькі барацьбітом, колькі мысліўцам. Ён асэнсоўвае сваё папярэдняе жыццё, уласныя ідэалы і перакананні, тройчы праходзіць праз спакусу застацца жывым узамен на адрачэнне ад свайго былога і... застаецца верным сабе, сваёй душы і веры.\nАднак у спектаклі – і гэта стала галоўным пралікам – рэжысёр “не давярае” Аркадзю Куляшову і тонкую канструкцыю паэмы са сваімі законамі разбурае, намагаючыся скласці з яе, бы з дзіцячых кубікаў, драматычнае дзейства, якое мусіць быць наглядным і ўражальным, а атрымліваецца – наіўным і непераканаўчым. Героі адзін за адным б'юцца ў жарсцях аб гумовыя сцены-дошкі (сцэнаграфія Уладзіміра Савіцкага), намагаюцца “па-тэатральнаму” разыгрываць гісторыю апошняй ночы, заклікаючы на дапамогу знешнюю характарнасць. А ў выніку ўсёй гэтай сцэнічнай мітусні так і не скарыстаны галоўны выразны сродак – магутнае паэтычнае слова, акурат на якое і рабіў стаўку аўтар паэмы. З гэтай прычыны і сам Кастусь у выкананні акцёра Генадзя Гаранскага выглядае, хутчэй, істэрычным неўрастэнікам, якога ў большай ступені захлістваюць перажыванні аб заўтрашняй смерці, чым разважанні над уласным жыццём. І з гэтай прычыны сам спектакль так і не ўзнімаецца вышэй за чарговую абстрактна-абагуленую гісторыю пра “цяжкі лёс беларускага народа”...\nЧамусьці ўзгадалася выслоўе знакамітай Како Шанэль: “Калі пры нараджэнні ў вас не аказалася крылаў, не замінайце ім вырастаць”. На жаль, у новым спектаклі ТЮГа гэтыя самыя крылы, якія мусілі ўзняць героя, а разам з ім – і нас, гледачоў, так і не “прараслі”...


Як абраць працу па душы - 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ 2017 ⇒ Як абраць працу па душы\nПадумайце, ці можна ператварыць ваша хобі ў працу. Напрыклад, калі вы ў вольны час пішаце апавяданні, адрэдагуйце іх і паспрабуйце адправіць у выдавецтва. Шанец на тое, што вашу працу адразу ж прымуць, невялікі, але варта паспрабаваць гэта зрабіць. Таксама захапленне якімі-небудзь відамі народнай творчасці можна ператварыць у малы бізнес, прадаючы вырабы праз інтэрнэт-краму. Прайдзіце тэст на вызначэнне тыпу вашай асобы і падбор падыходнай сферы дзейнасці. Такіх тэстаў вельмі шмат як на інтэрнэт-сайтах, так і ў псіхалагічнай літаратуры. Але пажадана звярнуцца да прафесійнага псіхолага, які зможа вам даць больш разгорнутую карціну вашай схільнасці да якой-небудзь сферы дзейнасці.\nПадумайце, якая праца вам патрэбна ў плане арганізацыі свайго асабістага часу. Многія прафесіі, напрыклад, работнік экстраных службаў, маюць на ўвазе перыядычную працу па начах або нестабільны графік змен. Такая занятасць падыдзе не ўсім. А вось праца, звязаная з дакументазваротам, абслугоўваннем фінансавых патокаў звычайна стабільная па графіку і часу. Адкрыццё і сваёй справы і кіраванне зойме ў вас значна больш часу, чым наёмную працу па стандартным графіку поўнага працоўнага дня.\nДаведайцеся як мага больш аб абранай вамі прафесіі. Удакладніце, ці спатрэбіцца вам атрыманне новага ўтварэння, а таксама тое, ці прыйдзецца вам мяняць месца жыхарства. Важна ведаць ўзровень зарплаты і перспектыву кар'ернага росту, каб не апынуцца расчараваным пасля доўгіх гадоў, прысвечаных працы адной сферы дзейнасці.\nКалі новая пасада ці прафесія вам не спадабаецца, вы зможаце памяняць яе. Выпрабавальны тэрмін на новай працы - гэта магчымасць не толькі для працадаўцы. але і для работніка зразумець, ці рабіў ён правільны выбар, уладкаваўшыся на канкрэтную пасаду.\nПапярэдні Тэкст Ампір\nСалата з шынкоў - лепшыя рэцэпты


Груздава добра жыве - Мінская праўда\nВторник, 23 сентября 2014 17:28\nГруздава добра жыве\nФото Марины СЛИЖ\nВёска Груздава, што ў Маладзечанскім раёне, стаіць пры самай дарозе. Дагледжаная, чысценькая, яна заўсёды нібыта ў чаканні гасцей: агароджы пафарбаваныя, сядзібы добраўпарадкаваныя, дамы прыгожыя. Ды і на кветкі, розныя дэкаратыўныя расліны жыхары не шкадуюць грошай. Маўляў, і сабе прыемна, і людзям ёсць што паказаць.\nУ зеляніне і двор вясковай старасты Ніны Станевіч. Жанчына кажа, што праца як на зямлі, так і па гаспадарцы ёй толькі ў радасць. Бо ніколі не ўмела сядзець склаўшы рукі. І як змоладу, так і цяпер не разумее людзей, што скардзяцца на жыццё, нічым не цікавяцца. 18 год ёй было, калі землякі ўпершыню выбралі дэпутатам сельскага Савета. Цяпер жанчыне за 70, а яна ўсё яшчэ працуе на іх карысць, стараецца, чым можа, дапамагаць.\n«На пасадзе старасты я з 2000-го, — смяецца Ніна Аляксандраўна. — Людзі ведаюць мяне, я — іх, таму разам нам лёгка і добра. Трымаем у парадку вёску, вырашаем розныя надзённыя пытанні, радуемся, што наша Груздава прыгажэе».\nДа «Дажынак» тут памянялі і пафарбавалі агароджы, прывялі ў парадак сядзібы. А якія святы вёскі праводзяць! І ўсюды Ніна Станевіч першая. Яна і завадатар, і арганізатар, і галоўны натхняльнік. «Адна я нікуды б не паспела, і ні з чым бы не справілася, — кажа жанчына. — Але ж практычна ў кожным двары маю памочнікаў. Заўсёды зразумеюць і падтрымаюць Ірына Свірская, Лія Канановіч, Павел Бажко, Таццяна Туронак, Любоў Бажко. Смела стукаюся ў дзверы і да сем’яў Іванкевіч, Карповіч, Cмірновых, Каралевіч». Усёй вёскай ладзілі і 580-годдзе населенага пункта. Гасцінныя груздаўцы, каб пачаставаць шматлікіх гасцей, сталы накрывалі прама на вуліцы.\nДымілася ў чыгунах бульбяная бабка, смачна пахла верашчака, шкварчэлі ў патэльнях сялянская кілбаса і сала. З лёгкай рукі старасты вёска стала раптам маладой, рухавай і нават галасістай. Спецыяльна да свята, нягледзячы на тое што сваёй клубнай установы ў іх няма, мясцовыя жанчыны аб’ядналіся ў вакальны гурт і выйшлі на сцэну з дэбютнай праграмай.\nНа сённяшні дзень у вёсцы Груздава 98 двароў. «Людзі жывуць дружна, — кажа Ніна Аляксандраўна. — Падтрымліваюць адно аднаго, калі трэба — дапамагаюць». Не саромеюцца ісці са сваімі праблемамі, патрэбамі і да старасты. Яна ж мясцовая. А значыць, свая! У Палачанскім сельсавеце нарадзілася, вырасла. Сюды ж вый шла замуж, а пасля яшчэ 57 год адпрацавала на карысць роднай гаспадаркі. Была і старшынёй прафкама, і намеснікам старшыні калгаса. Работы не баялася, і да людзей старалася ісці з адкрытай душой.\n«Вы ведаеце, — кажа Ніна Станевіч на развітанне, — нам жа цяпер лепш, чым гарадскім. — Жывём заможна, дыхаем чыстым паветрам, у дамах вада, сучасная бытавая тэхніка, прыродны газ падведзены».


Дзяніс Альшэўскі: чарговы крок да губернатарства? | Masty.eu\nДададзена: Опубликовано 16.10.2017 автором admin Праглядаў: 2 037\nЗ самага пачатку працоўнай дзейнасці, якую ён распачаў у 2005 годзе з пасады памочніка ўчастка аднаго з сельгаспрадпрыемстваў Ваўкавыскага раёна, яго імя пачало з`яўляцца на старонках СМІ дзяржаўнага ўзроўню.\nПра працоўную дзейнасць маладога спецыяліста пісала «Народная газета», засвяціўся ён і на БТ. Тагачасны кіраўнік Гарадзенскай вобласці Сямён Шапіра прарочыў яму неўзабаве пасаду губернатара.\nКар`ерны рост Альшэўскага імклівы як пошуг маланкі: праз два гады ён займае пасаду галоўнага агранома. У 27 гадоў прызначаецца на пасаду дырэктара ААТ «Хацькаўцы». За дзевяць гадоў працоўнай дзейнасці Дзяніс Альшэўскі змяняе пяць месцаў працы і ў 2014 годзе ва ўзросце 31 года становіцца першым намеснікам старшыні Мастоўскага райвыканкама. У мінулым годзе заносіцца ў рэестр абласных чыноўнікаў.\nПадчас яго працоўнай дзейнасці сітуацыя ў сельскай гаспадарцы раёна не палепшылася, аднак, як сцвярджаюць дасведчаныя чыноўнікі Мастоўскага райвыканкама, неўзабаве Дзяніс Альшэўскі зойме пасаду старшыні Шчучынскага райвыканкама. Калі тое спраўдзіцца, то Дзяніс Аляксандравіч будзе самым маладым кіраўніком раёна ва ўсёй Беларусі.\nПры ўсім гэтым чыноўнікі губляюцца ў дагадках: хто спрыяе маладому чалавеку ў такім хуткім кар`ерным росце?


Ад нуды нецвярозы жыхар Гродна паведаміў у газавую службу аб тэракце, паведамляе УУС Гродзенскага аблвыканкама.\n«44-гадовы мужчына знаходзіўся ў сябе дома ў стане алкагольнага ап’янення. Грамадзяніну стала сумна і ён патэлефанаваў на лінію 104. Спецыялістам газавай службы ён паведаміў пра тое, што рыхтуецца тэракт і ў доме па вуліцы Пралетарскай закладзенае выбуховае прыстасаванне», — распавялі ў міліцыі.\nПры праверцы дома ніякіх выбухованебяспечных рэчываў выяўлена не было.\nДзеянні грамадзяніна былі кваліфікаваныя па ч. 1 арт. 340 (заведама ілжывае паведамленне аб небяспецы) КК. Санкцыя артыкула прадугледжвае да пяці гадоў пазбаўлення волі.\nЛукашэнка палохае голадам, якога не было з часоў Вялікай Айчыннай вайны


Будзьма беларусамі! » “Мова нанова дзеткам”\n“Мова нанова дзеткам”\nПачатак: 10.10 (10:30)\nУ нядзелю, 12 кастрычніка, у галерэі “Ў” пройдуць моўныя курсы “Мова нанова дзеткам”. Першая група пачне занаткі а 10 30 (дзеткі да 5 год), другая – а 11 30 (дзеткі ад 5 да 7 год). Прыходзіць трэба за 15 хвілін да пачатку. Напрыканцы з кожных заняткаў дзеткі пабачаць спектакль “Мама Му чытае”, які пройдзе ў межах кампаніі “Будзьма беларусамі!”.\nАдрас: Мінск, галэрэя “У”, пр. Незалежнасці, 37а. Уваход вольны!\nВазьміце з сабой алоўкі, паперу.\nКалі Вы жадаеце, каб вясёлая Мама Му ў выкананні лямцавай батлейкі прыехала да вас у вашую школу ці бібліятэку і арганізавала сапраўднае шоў для дзетак альбо дарослых, пішыце на скрыню razam@budzma.org, і ваш зварот не застанецца без увагі.\nСпектакль “Мама Му” ўжо прайшоў з посьпехам у розных гарадах і рэгіёнах Беларусі (Мінск, Брэст, Дзяржынск, Слуцк, Заслаўе, Ждановічы, Мар’іна Горка). А патэнцыйным арганізатарам паведамляем, што пастанова разлічана на школьнікаў малодшага ўзросту.\nКоратка пра аўтарку. Юя Вісландэр (Jujja Vislander) – шведская дзіцячая пісьменніца (нарадзілася ў 1944 г.), вядомая сваімі вясёлымі гісторыямі аб цудоўнай і адважнай гарэзе – карове Му, яе сябру-хвальку крумкачы Краксе, ды іх сумесных прыгодах. У 2005 г. творчы дуэт Юі і Тумаса Вісландэраў быў угараваны прэміяй імя Астрыд Ліндгрэн.


Галоўчанка назваў аснову бяспекі і суверэнітэту Беларусі - 29.03.2022, Sputnik Беларусь\nБеларускія і расійскія ўлады сутыкнуліся сёлета з чарговым пашырэннем абмежавальных захадаў з боку заходніх краін у розных сферах эканомікі. 29.03.2022, Sputnik Беларусь\nМІНСК, 29 сак - Sputnik. Беларусь і Расія павінны разам рэагаваць на выклікі, з якімі мы сутыкаемся на рынку прадуктаў харчавання, сказаў прэм'ер-міністр Раман Галоўчанка на адкрыцці Беларускага харчовага форуму ў Санкт-Пецярбургу.Паводле яго слоў, нават ва ўмовах няпростай сітуацыі, якая зараз складваецца, ніякіх перабояў з забеспячэннем харчаваннем ні ў Беларусі, ні ў Расіі не прадбачыцца.Раман Галоўчанка канстатаваў, што цяпер з'явіліся новыя выклікі, таму трэба станавіцца больш мабільным, зразумелым і гнуткім адзін да аднаго. Для гэтага трэба шукаць новыя формы рэагавання на тыя фактары, якія ёсць на рынку харчавання. І парыраваць гэтыя выклікі, з якім сутыкнулася як Беларусь, так і Расія."Харчовая бяспека - гэта аснова бяспекі краіны, аснова яе суверэнітэту", - звярнуў асаблівую ўвагу беларускі прэм'ер.>>> Больш актуальнай інфармацыі – у Telegram-канале Sputnik БеларусьТаксама на Sputnik:\nраман галоўчанка, улада, бяспека, суверэнітэт, беларусь\n© Sputnik / Артем ЖитеневПродаж мясной прадукцыі на выставе-кірмашы "Беларусь-Расія".\nБеларускія і расійскія ўлады сутыкнуліся сёлета з чарговым пашырэннем абмежавальных захадаў з боку заходніх краін у розных сферах эканомікі.\nМІНСК, 29 сак - Sputnik. Беларусь і Расія павінны разам рэагаваць на выклікі, з якімі мы сутыкаемся на рынку прадуктаў харчавання, сказаў прэм'ер-міністр Раман Галоўчанка на адкрыцці Беларускага харчовага форуму ў Санкт-Пецярбургу.\nПаводле яго слоў, нават ва ўмовах няпростай сітуацыі, якая зараз складваецца, ніякіх перабояў з забеспячэннем харчаваннем ні ў Беларусі, ні ў Расіі не прадбачыцца.\n"Мы самадастатковыя ў гэтым плане дзяржавы. Мы ўмеем і ведаем, як працаваць на зямлі. Мы ведаем, як зрабіць для нашых людзей добрую якасную ежу. У гэтым плане мы ўзаемадапаўняем адна адну", - адзначыў кіраўнік беларускага ўрада.\nРаман Галоўчанка канстатаваў, што цяпер з'явіліся новыя выклікі, таму трэба станавіцца больш мабільным, зразумелым і гнуткім адзін да аднаго. Для гэтага трэба шукаць новыя формы рэагавання на тыя фактары, якія ёсць на рынку харчавання. І парыраваць гэтыя выклікі, з якім сутыкнулася як Беларусь, так і Расія.\n"Харчовая бяспека - гэта аснова бяспекі краіны, аснова яе суверэнітэту", - звярнуў асаблівую ўвагу беларускі прэм'ер.\nЛукашэнку на сустрэчы з Пуціным: трэба згуртавацца, і мы забудзем пра санкцыі


24 мая 2022, 11:22\n24 мая, Мінск /Кар. БЕЛТА/. Беларусь лічыць цікавым вопыт Арменіі ў сферы лічбавізацыі. Аб гэтым БЕЛТА паведамілі ў прэс-службе Міністэрства юстыцыі ў сувязі з візітам у Беларусь дэлегацыі Арменіі на чале з міністрам юстыцыі Карэнам Андрэасянам, які праходзіць з 23 па 24 мая.\nПраграма знаходжання дэлегацыі вельмі насычаная. У першы дзень візіту прайшоў круглы стол па пытаннях дзейнасці міністэрстваў юстыцыі, у якім прынялі ўдзел міністры, паслы і эксперты дзвюх дзяржаў. Армянскаму боку прэзентавалі беларускі вопыт унясення змяненняў у Асноўны закон дзяржавы, правядзення канстытуцыйнай рэформы. Абмяркоўваліся пытанні пераводу адміністрацыйных працэдур у электронную форму і арганізацыі работы сістэмы органаў прымусовага выканання. Карэн Андрэасян у сваю чаргу падзяліўся асаблівасцямі правядзення канстытуцыйнай рэформы ў Арменіі, а таксама расказаў аб асноўных напрамках дзейнасці Мінюста.\nПасол Беларусі ў Арменіі Аляксандр Канюк адзначыў важнасць сустрэчы для развіцця партнёрскіх адносін дзвюх дзяржаў. "Нягледзячы на тое што дзейнасць міністэрстваў юстыцыі Беларусі і Арменіі крыху адрозніваецца, асноўны напрамак, дзе будзе карысны абмен вопытам, - лічбавізацыя. Развіццё IT-тэхналогій у нашай краіне ідзе вялікімі тэмпамі. І ў Арменіі зроблена нямала карыснага, што будзе цікава беларускім калегам", - сказаў ён.\nАдно з пытанняў, якое хвалявала гасцей, - выкарыстанне на тэрыторыі Арменіі натарыяльных дакументаў, выдадзеных беларускімі натарыусамі, і электроннага апастыля. Бачанне гэтай праблемы і магчымыя шляхі выхаду з яе прапанавала старшыня Беларускай натарыяльнай палаты Наталля Барысенка. Намеснік міністра юстыцыі Мікалай Старавойтаў растлумачыў, што гэта пытанне знаходзіцца ў плоскасці дзейнасці некалькіх рэспубліканскіх органаў дзяржкіравання і абавязкова будуць прыняты крокі для яго вырашэння.\nПа выніках дыскусіі міністр юстыцыі Беларусі Сяргей Хаменка запэўніў, што пры непасрэдным удзеле БНП будуць улічаны інтарэсы дзвюх дзяржаў і ўжо да наступнай сустрэчы двух міністраў юстыцыі падрыхтуюць адпаведны дакумент, які ляжа на стол для падпісання. "За такімі пытаннямі стаяць чалавечыя цяжкасці, праблемы, а часам і лёсы. Іх больш хуткае вырашэнне стварае сацыяльнае аблічча дзяржавы", - адзначыў Сяргей Хаменка.\nЗавяршыўся круглы стол урачыстай цырымоніяй падпісання пагаднення аб супрацоўніцтве міністэрстваў юстыцыі дзвюх дзяржаў, у якіх замацаваны канцэптуальныя напрамкі ўзаемадзеяння па найбольш актуальных пытаннях дзейнасці ведамстваў і механізмы іх рэалізацыі.\nГосці таксама наведалі сталічны Палац грамадзянскіх абрадаў, дзе азнаёміліся з арганізацыяй дзейнасці органаў запісаў актаў грамадзянскага стану Беларусі. Прэзентацыю на тэму маючай адбыцца лічбавай трансфармацыі сферы прадставіла начальнік упраўлення натарыята і загсаў Наталля Жукава. Акрамя таго, дэлегацыя наведала шматфункцыянальны цэнтр Беларускай натарыяльнай палаты і натарыяльны архіў Мінска і Мінскай вобласці. На гасцей зрабілі ўражанне сучасныя сродкі захоўвання архіўных дакументаў і спраў: мабільныя сістэмы стэлажоў, распрацаваныя спецыяльна для абароны натарыяльных дакументаў ад сонечнага святла, уздзеяння вільгаці і пылу, аўтаматычныя сістэмы аховы і пажарнай бяспекі.\nАкрамя таго, Сяргей Хаменка і Карэн Андрэасян з удзелам паслоў і прадстаўнікоў двух ведамстваў усклалі вянок і кветкі да манумента Перамогі. Міністр юстыцыі Арменіі адзначыў маштабнасць праводзімай у Беларусі работы па захаванні гістарычнай памяці, яе асаблівую важнасць для выхавання маладога пакалення. Кіраўнікі міністэрстваў таксама ўшанавалі памяць вартавых правапарадку, усклаўшы кветкі да помніка супрацоўнікам органаў унутраных спраў, якія загінулі пры выкананні службовага абавязку.-0-


Полацк і Ноўгарад абмяняліся выставамі\nУ Мастацкай галерэі Полацкага гісторыка-культурнага музея-запаведніка 24 кастрычніка адкрылася выстава з фондаў Наўгародскага дзяржаўнага аб’яднанага музея-запаведніка.\nНа ёй прадстаўлены археалагічныя матэрыялы (баявыя сякеры, меч, булавы, наканечнікі дзід і стрэл, рэканструкцыі шаблі і шлема, кальчуга), а таксама карты, схемы бітваў з немцамі і шведамі ў XIII ст. На выставе таксама можна ўбычыць пісьмовыя крыніцы, іконы.\nУ сваю чаргу Нацыянальны Полацкі музей-запаведнік праводзіць у гэтыя дні ў Ноўгарадзе выставу з уласных фондаў “На мяжы стагоддзяў”. Яна знаёміць расіян з мастацтвам беларускіх мастакоў канца ХХ - пачатку ХХI стагоддзяў.


У Баранавічах завялі справу на пенсіянера, які збіў дачку чайнікам\n15 снежня ў Баранавічах распачалі крымінальную справу ў дачыненні да 69-гадовага мужчыны за нанясенне лёгкіх цялесных пашкоджанняў сваёй 31-гадовай дачцэ, паведамілі tut.by у прэс-службе УУС Брэсцкага аблвыканкама.\nКанфлікт паміж бацькам і дачкой адбыўся 16 кастрычніка. Па версіі праваахоўнікаў, падвыпілы пенсіянер у сваёй кватэры збіў чайнікам і рондалем сваю дачку. Эксперты вызначылі, што траўмы, атрыманыя ахвярай, адносяцца да лёгкіх цялесных пашкоджанняў.\nПа выніках праведзенай міліцыяй праверкі міжраённая пракуратура распачала крымінальную справу. Санкцыя артыкула прадугледжвае грамадскія або папраўчыя работы, штраф ці арышт.


Рамонт змяшальніка душавой кабіны сваімі рукамі. прылада - Падручнік сантэхніка\nРамонт змяшальніка душавой кабіны сваімі рукамі. прылада\nЯк можа выглядаць рамонт змяшальніка ў душавой кабіне? Нам трэба будзе пазнаёміцца з тыповымі няспраўнасцямі гэтых сантэхнічных прыбораў і спосабамі іх устаранення. Задача ўскладняецца тым, што, акрамя гидробоксов з убудаванымі змяшальнікамі, нам трэба азнаёміцца з праблемамі звычайных насценных змяшальнікаў з душам, якія масава эксплуатуюцца ў душавых кутках і адкрытых кабінах.\nАбсалютная большасць ўбудаваных у зачыненыя душавыя кабінкі змяшальнікаў ўладкованыя па адзінай схеме:\nНапор і тэмпературу рэгулюе картрыдж з адным рычагом кіравання. Пад'ём / апускання рычага мяняюць напор вады (у ніжнім становішчы яна перакрываецца цалкам); паварот налева / направа настройвае тэмпературу.\nПераключэнне рэжыму душа (трапічны, джакузі, палівачка, гідрамасаж і г.д.) забяспечваецца яшчэ адным керамічным картрыджам. У ім ўзаемнае кручэнне прыцёртых керамічных пласцін са скразнымі прарэзамі накіроўвае сумесь гарачай і халоднай вады да патрэбнага набору соплаў.\nДзіўна, што, колькасць рэжымаў можа вар'іравацца ад двух да пяці.\nПрактычна ўсе праблемы, якія гэтыя сантэхнічныя прыборы могуць стварыць свайму ўладальніку, звязаныя:\nЗ адмовай аднаго з картрыджаў. У іх скалываются керамічныя пласціны, ламаюцца трымальнікі пласцін або выпрацоўваецца сіліконавая змазка паміж сумежнымі керамічнымі паверхнямі, што прыводзіць да адчувальнага супраціву пры змене становішча дзяржальні.\nЗвярніце ўвагу: скол пласцін і паломка трымальнікаў магчымыя толькі з прычыны прыкладання да рычага вялікіх намаганняў пры заклиненных староннімі прадметамі (пяском, кавалкамі акалінай) пласцінах. Фільтры на ўваходзе вадаправода ў дом або кватэру цалкам вырашаюць гэту праблему.\nЗ разбурэньнем гумовага стрыжня душавога шланга. Гума з часам вапнаю і пачынае трэскацца.\nЗ зарастання соплаў вапнавымі адкладамі.\nЯк паправіць змяшальнік ў душавой кабіне пры выхадзе са строю аднаго з картрыджаў?\nПеракрываем ваду на падводцы.\nЗнаходзім на рычагу пластыкавую заглушку і здабываем яе.\nАдкручваем які фіксуе рычаг шруба пад заглушкай.\nВажны момант: яго галоўка можа быць як пад звычайную плоскую адвёртку, так і пад шасцісценнік.\nАдкручваем дэкаратыўную храмаваную гайку пад ёй (выключна сваімі рукамі, без ужывання ключоў, якія дэфармуюць гайку ці пашкодзяць храмаванне).\nАдкручваем фіксуе картрыдж гайку (ужо з дапамогай рожкового, разводны або газавага ключа).\nВымаем стары картрыдж і ставім на яго месца новы.\nПры выпрацоўцы змазкі (рычаг змяшчаецца з вялікім высілкам) можна падоўжыць жыццё картрыджу, разабраўшы яго і зноўку вышмараваўшы пласціны.\nАднак мэтазгоднасць гэтай задумы пад вялікім пытаннем:\nКошт упакоўкі якаснай змазкі ад Grohe вышэй, чым кошт картрыджа (прыкладна 400 рублёў супраць 200 - 300).\nПры канфіскацыі пласцін ёсць цалкам рэальныя шанцы зламаць пластыкавыя фіксатары.\nЦячы душавога шланга\nУ гэтым выпадку інструкцыя па рамонце простая да смешнага:\nАдкручваем гайкі шланга ад корпуса змяшальніка і палівачкі.\nПоддеваем пластыкавыя або металічныя ўкладышы пад гайкамі нажом і выцягваем іх разам з парэшткамі спачылага стрыжня.\nНацягваем стрыжань на адзін з ўкладышаў.\nВставляем яго ў браню, забэрзаўшы стрыжань наскрозь.\nНацягваем высунуўся з супрацьлеглага канца броні стрыжань на другі ўкладыш.\nЗапрессовывают ўкладышы ў браню.\nСтавім шланг на месца.\nЗвярніце ўвагу! Пры забітых соплах рамонт зводзіцца да іх прачыстцы разагнуць канцылярскай сашчэпкай.\nПры расколінах корпуса (напрыклад, пры перацягнутай фіксуе картрыдж гайцы) бывае патрэбна замена змяшальніка ў душавой кабіне. Нажаль, для гэтага прыйдзецца атрымаць доступ да задняй сценкі гидробокса, адсунуўшы яго ад сцяны.\nЯк разабраць змяшальнік ў душавой кабіне для яго замены? Усе дзеянні ідэнтычныя разборцы для замены картрыджа; аднак у гэтым выпадку разбіраюцца і рэгулятар напору, і перамыкач рэжыму. Корпус фіксуецца на задняй панэлі накладкамі, якія, у сваю чаргу, звычайна прыціскаюцца тымі ж гайкамі, што ўтрымліваюць на месцы картрыдж.\nЗаўважце: корпус змяшальніка для душавой кабіны можа мець розны адлегласць паміж пасадкавымі месцамі пад картрыджы. Пры куплі новага прыбора лепш захапіць з сабой стары змяшальнік ў якасці ўзору.\nУ гэтым выпадку запчасткі для змяшальнікаў для душавых кабін значна лягчэй знайсці ў продажы: перад намі звычайныя насценныя змяшальнікі для ваннай.\nРазбяром найбольш простыя ў плане ліквідацыі няспраўнасці.\nЦячы па штоку крана Выпрацоўка гумовага ўшчыльняльніка або сальніка Замена ўшчыльняльніка, набіванне сальніка\nПракручваецца вінтавая кранбукса Знос разьбы штока або карпусы замена кранбуксы\nКерамічная кранбукса не перакрывае ваду, свабодна пракручваецца Зламаныя выступы керамічных пласцін Замена кранбуксы або пласцін (пры наяўнасці ў крамах ремкомплект)\nОднорычажный змяшальнік не перакрывае ваду ці не рэгулюе тэмпературу Сколотый пласціны / зламаныя фіксатары картрыджа замена картрыджа\nКнопкавы перамыкач не цалкам перакрывае ваду Зношаны гумовы клапан Замена перамыкача, замена клапана (пры наяўнасці)\nКнопкавы перамыкач самаадвольна перакладае паток вады на гусак пры малым напоры Занадта тугая зваротная спружына 2-3 вітка спружыны адкусваць\nРычажный перамыкач ня перамыкае ваду, захрасаючы ў прамежкавых палажэннях Знос накіроўвалых у корпусе Замена змяшальніка цалкам\nСпадзяемся, што наш невялікі агляд тыповых няспраўнасцяў і метадаў іх ліквідацыі дапаможа чытачу ў вырашэнні паўсядзённых бытавых праблем. Больш інфармацыі можна атрымаць, азнаёміўшыся з відэа ў гэтым артыкуле. Поспехаў!\nПредыдущаяАцяпленне загараднага дома саляркай: перавагі і недахопы,\nСледующаяЯк разгайдаць свідравіну - робім работы правільна\nПрофільная труба 20х20 - спалучэнне вытанчанасці і\nДуш у хляве на дачы - зручнае сумяшчэнне\nКольцы для студні з замкам: характарыстыкі і перавагі


Чарапашкі-ніндзя — Вікіпэдыя\nФайл:Wondercon 2016 - TMNT Cosplay (26054982636).jpg\n«Чарапашкі-ніндзя» №1 (травень, 1984)\nЧарапашкі-ніндзя ў Вікісховішчы\nЧарапа́шкі-ні́ндзя (па-ангельску: Teenage Mutant Ninja Turtles) — чатыры чалавекападобныя чарапахі-падлеткі, якія маюць імёны паводле рэнэсансных італьянскіх мастакоў і валодаюць майстэрствам ніндзюцу, перададзеным чалавекападобным настаўнікам-пацук-ом. Жывуць у каналізацыі Нью-Ёрку, дзе змагаюцца з дробнымі злачынцамі і босамі, мутантамі ды іншаплянэтнымі захопнікамі.\nПэрсанажы, створаныя Кэвінам Істмэнам і Пітэрам Лэйрдам першапачаткова ў коміксах, перайшлі ў мультсэрыялы і фільмы, кампутарныя гульні, цацкі ды іншыя рэклямныя тавары.\nЛеанарда (Леа) — тактычны, адважны лідэр і адданы свайму сэнсэю вучань. Носіць блакітную маску і дзьве катаны. Як найбольш дабрасумленны з чацьвёркі, часта бярэ на сябе адказнасьць за братоў, што часта спрычыньвае канфлікты з Рафаэлем. Леанарда названы ў гонар італьянскага палімата, мастака, інжынэра, вынаходніка, пісьменьніка, анатома, скульптара Леанарда да Вінчы.\nМікелянджэлё (Мікі) — самы тыповы падлетак з усяе каманды. Вальнадумны, ненапружны, часам глупы жартаўнік, вядомы сваёй любоўю да піцы. Носіць аранжавую маску і пару нунчакаў. Дадае камічнага элемэнту, аднак мае і дзейсны бок. Мікелянджэлё названы паводле італьянскага мастака, скульптара, архітэктара, паэта, інжынэра Мікелянджэлё.\nДанатэльлё (Доньні, Дон) — навуковец, вынаходнік, інжынэр і тэхналягічны геній. Носіць ружовую маску і бо. Напэўна, самы мірны з чарапашак, намагаецца вырашаць канфлікты з дапамогай ведаў, аднак заўсёды заступаецца за братоў. Данатэльлё названы паводле італьянскага мастака і скульптара Данатэльлё.\nРафаэль (Раф) — «кепскі хлопец» у кампаніі, носіць чырвоную маску і пару саяў. Мае агрэсіўны характар, рэдка ўстрымліваецца ад першага ўдару. Можа быць лютым і саркастычным, часта гумарыць з сур’ёзным тварам(en). Вельмі адданы сваім братом і сэнсэю. Рафаэль названы паводле італьянскага мастака і архітэктара Рафаэля.\nСплінтэр — сэнсэй і прыёмны бацька чарапашак, японскі пацук, які мутаваў з чалавека Хамата Ёсі праз загадкавую вадкасьць ля будынку ТКДІ.\nЭйпрыл О’Ніл — колішняя асыстэнтка ў лябараторыі вар’ята Бакстэра Стокмана, стала адважнай паплечніцай чарапашак пасьля таго, як тыя выратавалі яе ад Бакстэравых робатаў. Удзельнічае ў выправах разам з чарапашкамі і дапамагае ім выконваць працу на публіцы, чаго чарапашкам рабіць нельга.\nКэйсі Джонз — «змагар са злом», які дзеля ананімнасьці ходзіць у хакейнай масцы. З гэтай прычыны стаў адным з найбліжэйшых паплечнікаў чарапашак, аднак мае і зацікаўленасьць у Эйпрыл. Змагаецца са злачынцамі, носячы з сабой торбу з бэйсбольнымі бітамі, гольфавымі і хакейнымі клюшкамі.\nШрэдэр — паскудны майстар ніндзюцу на імя Ароку Сакі, правадыр злачыннага Клану ног. Трыкляты вораг Сплінтэра і чарапашак.\nНажныя ваяры/ніндзі — ніндзі Клану ног, працуюць на Шрэдэра.\nКараі — высокапастаўленая ўдзельніца Клану ног. Мае двухсэнсоўнае суперніцтва зь Леанарда, якое мяжуе з рамантычнай зацікаўленасьцю.\n^ Heroes in a Half Shell Turn the Big 2–5(анг.) // The New York Times, 20 красавіка 2009 г. Праверана 9 лістапада 2010 г.\nЧарапашкі-ніндзя — сховішча мультымэдыйных матэрыялаў\nАтрымана з «https://be-tarask.wikipedia.org/w/index.php?title=Чарапашкі-ніндзя&oldid=2015083»\nТворы пра братоў\nВыдуманыя майстры баявых мастацтваў\nЗьявіліся ў 1984 годзе\nПадлеткі ў культуры і мастацтве\nГэтая старонка апошні раз рэдагавалася 17 кастрычніка 2018 году ў 15:59.


На канферэнцыі ва Украіне пажартавалі з таго, як Лукашэнка робіць сэлфі | euroradio.fm\nГалоўная / На канферэнцыі ва Украіне пажартавалі з таго, як Лукашэнка робіць сэлфі\nСэлфі — не самы моцны бок кіраўніка Беларусі\nУсмешку не змог стрымаць нават прэзідэнт Украіны Уладзімір Зяленскі!\nНа канферэнцыі YES ва Украіне пажартавалі з таго, як Аляксандр Лукашэнка робіць сэлфі. Падчас урачыстай вячэры на сцэну выйшаў Яўген Кашавы, актор студыі “Квартал 95”, якую раней узначальваў прэзідэнт Украіны Уладзімір Зяленскі.\nЗяленскі ў той час сядзеў у зале. Кашавы адкалоў некалькі жартаў, а пасля запрошаныя на вячэру ўбачылі на экране мініяцюру пра сэлфі. Нават прэзідэнту Украіны было вельмі смешна:\nЖарт пра Лукашэнку — з 10:03\nВядома, што Аляксандр Лукашэнка не вядзе старонак у сацыяльных сетках. А сэлфі якія робяць з ім іншыя людзі, пасля выдаляюцца. Ці ўвогуле нідзе не з'яўляюцца, як здымак, які ў пачатку верасня зрабіла з кіраўніком Беларусі на антытэрарыстычнай канферэнцыі ў Мінску Габрыэла Куэвас Барон, старшыня Міжпарламенцкага саюза.\nАле на гэтым жарты Кашавога пра Лукашэнку не скончыліся.\n“73% украінцаў прагаласавалі за Зяленскага, — сказаў актор. — Гэта нямала, але ўсё роўна на 50% менш, чым, як звычайна, галасуюць за прэзідэнта Беларусі Аляксандра Лукашэнку!”.\nYES — Ялцінская еўрапейская стратэгія — штогадовая міжнародная палітыкаў і прадпрымальнікаў у горадзе Ялта. Яна праводзіцца з 2004 года, у розны час у ёй бралі ўдзел Біл Клінтан, Тоні Блэр, Аляксандр Квасьнеўскі, Дамінік Строс-Кан, Герхард Шродар, Шымон Перэс, а сёлета госцяй канферэнцыі стала акторка Робін Райт, выканаўца ролі Кэтрын Андэрвуд у серыяле “Картачны домік”. З 2014 года, калі Крым быў далучаны да Расіі, YES праходзіць у Кіеве.\nМаруся Зверабой / УНІАН\nУ Кіеве падазраваная заявіла ў судзе, што хоча з'есці мазгі Зяленскага


Восеньскі кемпінг ў Беларусі. Варыянты адпачынку з палаткамі для турыстаў.\nРамантыка турызму: перавагі кемпінга ўвосень\nПатрэсквае вогнішча, над галавой раскінулася зорнае неба, у палатцы ўтульна і цёпла… Думаеце, мы позна загаварылі пра кемпінг, бо лета ўжо прайшло? А вось і не! Адпачынак з палаткамі актуальны ўвосень, як ніколі. І калі вы ў гэтым сумняваецеся, тады VETLIVA выкрые гэтыя міфы і раскажа вам пра самыя цікавыя варыянты восеньскага кемпінга.\n1. 5 прычын адправіцца на кемпінг увосень\n2. Рыхтуемся правільна: што ўзяць з сабой\n3. Азёры Беларусі для адпачынку з намётамі\nНарач: адпачынак з палаткамі\nБраслаўскія азёры: адпачынак з палаткамі\n4. Адпачынак з палаткамі ў Беларусі: іншыя маршруты\nПеравагі восеньскага кемпінга\nМарозныя світанкі, выдатныя захады каля вогнішча, трапезы, што прыемна саграваюць, і адсутнасць летняй спякоты, калі нават крок за парог рабіць не хочацца — восень проста створана для кемпінга. Нават тым, хто зябне ад самага слабага подыху ветрыку, такі адпачынак прыйдзецца па душы. І вось нашы 5 прычын чаму:\n1. Выдатныя пейзажы. Яснае неба, ззянне жоўтага, аранжавага і пунсовага лісця, туман над вадой на досвітку і ўвечары — добра, што цяпер мы не абмежаваны колькасцю кадраў у плёначным фотаапараце, а можам здымаць на смартфон усё, што душа пажадае. Галоўнае паклапаціцеся, каб памяці хапала і паўэрбанк заўсёды быў пад рукой: мы ўпэўнены, вам захочацца захаваць кожнае выдатнае імгненне вашага міні-адпачынку. А вось, дарэчы, і падборка месцаў, якія так і просяцца ў фотааб'ектыў у любую пару года.\n2. Выдатныя кошты. Гэта ў сезон даводзіцца маніторыць прапановы і шукаць зніжкі, калі вы жадаеце зэканоміць на адпачынку. А ўвосень шматлікія аб'екты пражывання самі змяншаюць кошты на свае паслугі.\n3. Адасабленне. Што можа быць лепш у эпоху пандэміі, чым адпачынак на прыродзе ў палатцы-шатры! Паблізу нікога: толькі вы, свежае паветра і выдатная прырода Беларусі вакол.\n4. Адсутнасць насякомых. Забудзьцеся пра фумігатары, бясконцыя спрэі, ласьёны і маскітныя сеткі. Гнюса становіцца так мала, што ён не будзе дакучаць вам падчас вашага адпачынку.\n5. Магчымасць выспацца. Толькі ўявіце: вы прачынаецеся на досвітку і адчуваеце пры гэтым неверагодны прыліў сіл. Падобна на казку? Аднак менавіта такі эфект дорыць сон на прыродзе. Прычым улетку яго карысць значна менш, таму што нізкія тэмпературы дапамагаюць арганізму выпрацоўваць мелатанін, які запавольвае працэс старэння.\nРада ад VETLIVA: а вы ведаеце, куды яшчэ варта адправіцца ўвосень? Вядома ж, усанаторыі Беларусі! Аксамітавы сезон — ідэальны час для таго, каб падняць імунітэт перад наступам зімы.\nMust have: што ўзяць з сабой на аўтакемпінг\nКалі вы збіраецеся на аўмакемпінг, тады ўсё неабходнае адпраўляецца ў багажнік вашага аўтамабіля. А калі вы любіце падарожнічаць пешшу — паходны заплечнік стане вашым лепшым сябрам на час адпачынку. Для восеньскага трыпа ў вас з сабой павінны быць:\nСпальнае месца. Паклапаціцеся пра тое, каб палатка і спальны мяшок былі прыстасаваны для нашага клімату і мясцовасці, куды вы адпраўляецеся. Напрыклад, улічыце: бераг возера для адпачынку з палаткамі — выдатны варыянт, аднак па раніцах тут можа быць адчувальна холадна, так што лепш узяць з сабой дадаткова турыстычны кілімок ці надзіманы матрац, каб заслаць дно.\nРада ад VETLIVA: любіце падарожнічаць улегцы? Тады можна абыйсціся і без цягання на сабе палаткі і спальнага мяшка. Проста абярыце адзін зварыянтаў пражывання і ўсё, што вам трэба будзе ўзяць з сабой — цёплая адзежа, смартфон і добры настрой!\nЦёплая адзежа. Вам павінна быць цёпла нават удалечыні ад вогнішча, а значыць, з сабой неабходна ўзяць світэр, цёплую куртку, шапку, пальчаткі, шалік і цёплыя шкарпэткі. Нялішняй будзе і тэрмабялізна.\nУсё неабходнае для вогнішча. Калі вы едзеце на абсталяваны кемпінг, то там павінны быць дровы і адмыслова адведзенае месца для развядзення вогнішча. Аднак, калі дазваляе месца ў аўтамабілі ці заплечніку, лепш перастрахавацца і ўзяць усё неабходнае з сабой: запалкі, вадкасць для распальвання, дровы і невялікую сякерку для колкі дроў.\nПосуд. Напэўна нам не трэба нагадваць вам, што няма нічога ў свеце больш смачнага за ежу, прыгатаваную на адкрытым агні. Таму бывалыя турысты заўсёды бяруць з сабой чайнік для заваркі гарбаты ці кавы і чыгунок для гатавання гарачых страў.\nПрадукты. Адасоблены адпачынак мае і свае невялікія мінусы: паблізу ці наўрад будуць прадуктовыя крамы. Таму з сабой трэба ўзяць столькі вады, каб яе хапіла і для гатавання ежы, і для заварвання гарбаты, а таксама неабходную колькасць прадуктаў.\nДакументы. Шматлікія месцы для адпачынку знаходзяцца ў памежнай зоне, так што вам спатрэбяцца дакументы, якія пацвярджаюць асобу, квітанцыі з аплатай кемпінга, рыбалоўная ці паляўнічая пуцёўка.\nІншыя неабходныя рэчы. Вазьміце з сабой таксама аптэчку з базавым наборам лекаў, ручны ліхтарык, пакеты для смецця.\nЛепшыя месцы для адпачынку з намётамі: азёры Беларусі\nМабыць, складана знайсці больш маляўнічыя месцы, чым Нарачанскі і Браслаўскі рэгіёны. Менавіта дзякуючы ім нашу краіну паэтычна завуць сінявокай. Нягледзячы на тое, што абедзве тэрыторыі з'яўляюцца нацыянальнымі паркамі, тут знойдзецца нямала абсталяваных усім неабходным кемпінгаў для адпачынку.\nРазмяшчаемся на Нарачы\nІнфраструктура. На ўзбярэжжы 12 азёр Нарачанскага рэгіёна размешчаны 14 турыстычных стаянак: Антонісберг, Лагер, Качэргі, Залатая горка, Белае, Стругалапы, Цюкшы-2, Цюкшы-3, Расохі, Млын, Балдук, Канькова, Воўчына, аўтакемпінг Нарач. Тут ёсць усё для камфортнага адпачынку:\nпадстрэшкі ад дажджу і сонца,\nЧым заняцца на Нарачы. Варыянтаў восеньскага адпачынку ў Беларусі звышдастаткова! Напрыклад, можна прагуляцца па экасцежцы «Блакітныя азёры», пабываць на экскурсіі «Старонкі каменнага летапісу» ці наведаць мясцовы дэндрасад. А калі вы адправіцеся ў маляўнічы край пасля мінулых нядаўна дажджоў, то грэх не скарыстацца шанцам сабраць кошык грыбоў. Будзе чым заняцца і рыбаловам, бо на тэрыторыі Нарачанскага краю водзяцца самыя розныя віды рыб (толькі памятайце, што лоўля чырванакніжных відаў, асабліва вугра, строга забаронена!).\nКошт: 4-7 BYN на чалавека. У гэту суму ўключаны 0,04 кубічных метраў дроў на чалавека, вываз смецця, а таксама ўборка тэрыторыі і прыбіральняў. За ўсталёўку палатак і аўтамабілі аплата не спаганяецца.\nАдпачываем на Браслаўскіх азёрах\nІнфраструктура. На тэрыторыі Браслаўскага нацыянальнага парку размешчана 77 стаянак двух тыпаў:\nАгульныя — месца для адпачынку, дзе няма папярэдняга браніравання і пражыванне аплачваецца за суткі з чалавека.\nЗаказныя — аплата ажыццяўляецца за ўсю стаянку і залежыць ад яе ўмяшчальнасці, размяшчэння і выгод на тэрыторыі.\nНа кожнай стаянцы ёсць:\nальтанкі ці падстрэшкі,\nЧым заняцца на Браслаўскіх азёрах. Вада тут настолькі празрыстая, што спрыяе для заняткаў дайвінгам. Дзівосны падводны свет гатовы адкрыцца перад вамі, і ўсё роўна, ці ёсць у вас адпаведны досвед ці рыштунак: усё знойдзецца на месцы. Дзяржаўная прыродаахоўная ўстанова «Браслаў — Рычы» праводзіць навучанне пачаткоўцаў дайвераў у супрацоўніцтве з адным з прыватных дайв-клубаў Беларусі.\nЁсць і іншыя варыянты адпачынку на любы густ:\nаглядныя экскурсіі і наведванне вальераў з жывёламі,\nпаляванне і рыбалка,\nпрагулкі па экасцежках,\nкатанне на лодках/катамаранах і іншых выглядах воднага транспарта.\nРада ад VETLIVA: наша каманда ўжо пабывала на Браслаўскіх азёрах. Тут мы падзяліліся нашымі ўражаннямі і раскрылі таямніцы цікавых лакацый, так што можаце пракаціцца па такім жа маршруце і набрацца новых уражанняў.\nКошт: ад 4 BYN/ за чалавека да 180 BYN/турстаянка (для заказных лакацый). Самыя дарагія варыянты пражывання абсталяваны паходнай саунай.\nЯшчэ 3 варыянты для кемпінга ў Беларусі\nАдпачынак з палаткамі на азёрах Беларусі — гэта выдатны варыянт для восеньскага кемпінга. Але ёсць і іншыя кірункі, якія, магчыма, прыйдуцца вам больш па гусце:\nКемпінг у індзейскім стылі. Жадаеце адчуць сябе сапраўдным жыхаром Вялікіх раўнін? Адпраўляйцеся ў загарадны экапарк «Акварэль» у 50 км ад Мінска. Палаткі браць з сабой не трэба: тут размешчаны ўнікальны кемпінг, дзе вам прапануюць спыніцца… у ціпі. Гэта традыцыйнае жыллё паўночнаамерыканскіх індзейцаў у выглядзе конусападобнай палаткі, якая звужаецца дагары. Матрацы і спальнікі падаюцца бясплатна, а кошт за пражыванне складзе ад 40 да 90 BYN за палатку.\nРамантыка ў аўтэнтычным месцы. А вы чулі пра дзіўны музей пад адкрытым небам, які знаходзіцца ў вёсцы Заброддзе? Тут можна ўбачыць абмундзіраванне часоў Першай сусветнай вайны і музей рэтра-аўтамабіляў і СССР, правесці вечар на кіна-верандзе, наведаць старадаўнюю гамарню і лазню. А яшчэ на тэрыторыі этнаграфічнага комплексу можна размясціцца з палаткай. Каштаваць гэта задавальненне будзе 15 BYN на чалавека.\nСуседства з зубрамі. Адна з папулярных аграсядзіб Беларусі «Белавежжа» знаходзіцца прама на тэрыторыі нацыянальнага парку «Белавежская пушча». Тут прадугледжаны месцы для 15-20 палатак і трох трэйлераў. Ёсць летні душ і палявая кухня, а таксама біяпрыбіральня. Пражыванне абыйдзецца вам у суму ад 5 да 17,5 BYN на чалавека.\nРада ад VETLIVA: нацыянальныя паркі Беларусі прапануюць мноства іншых варыянтаў пражывання. Калі адпачынак у палатцы вам не па душы — можна абраць камфортнае размяшчэнне ў гасцініцы і інш.\nАдкрыйце для сябе кемпінг увосень\nВядома, шашлыкі можна пасмажыць і ў сталіцы Беларусі, нават для пікніка тут знойдзецца ўсё неабходнае. Але вы напэўна ведаеце, наколькі адрозніваецца раніца ў духмяным хваёвым бору ці світанак над крышталёва чыстай роўняддзю возера. А таму пара расчахліць сваю палатку, назапасіцца ўсім самым неабходным і адправіцца туды, куды кліча душа. І VETLIVA заўсёды з задавальненнем падкажа вам лепшыя варыянты для выдатнага адпачынку ў любую пару года.


Галоўным дакладчыкам на сустрэчы прарэктар Украінскага каталіцкага ўніверсітэту па навуковай працы, гісторык Алег Турый.\n“Мы гаварылі пра ідэнтычнасьць грэка-католікаў і сучасны экуменізм. Бо Грэка-Каталіцкая Царква мае абавязак сьведчыць пра хрысьціянскую еднасьць. Гэты абавязак вынікае з яе ідэнтычнасьці: яна ёсьць усходняй Царквой у еднасьці з хрысьціянскім Захадам і адначасова каталіцкай Царквой, якая дзейнічае ва ўсходняй традыцыі. Таму Грэка-Каталіцкая Царква паклікана адкрываць гэтае багацьце сулучнасьці”, – лічыць Алег Турый.\nУсьведамленьне гэтай місіі, на думку гісторыка, зьяўляецца вельмі важным для сьвятароў, якія працуюць у Расеі. Бо супольнасьці грэка-католікаў там ня маюць шмат вернікаў, а многія людзі маюць патрэбу ў душпастырскай апекцы: “Грэка-католікам ў Расеі цяжка: фармальна іх супольнасьці не зьяўляюцца зарэгістраванымі і знаходзяцца пад юрысдыкцыяй Рыма-Каталіцкай Царквы, але служаць ва ўсходнім абрадзе. Біскуп Ёзаф Верт настойвае на неабходнасьці стварэньня асобнай структуры для грэка-католікаў, а дакладней аднаўленьні экзархату, які існаваў у Расеі ў часы мітрапаліта Андрэя Шаптыцкага і які ўзначальваў блаславёны Леанід Фёдараў. Таму вонкавыя цяжкасьці не павінны выклікаць ізаляцыю грэка-катаолікаў”, – адзначае прарэктар УКУ.\nТакія штогадовыя сустрэчы грэка-каталіцкіх святароў у Расіі - нагода для размоваў і абмену досьведам. Сакратар ардынарыя католікаў візантыйскага абраду ў Расейскай Федэрацыі, каардынатар грэка-каталіцкіх грамадаў Перамяненскай япархіі айцец Андрэй Старцаў адзначае: “Сустрэчы грэка-каталіцкага духавенства і манаства праводзім раз у год. Мы запрашаем эксьпертаў для абмеркаваньня розных гістарычных, кананічных, літургічных, багаслоўскіх пытаньняў. Так атрымліваем інтэлектуальнае натхненьне. Мы таксама абмяркоўваем і нашы надзённыя пастырскія, юрыдычна-прававыя праблемы і інш.”.\nУкраінскі каталіцкі ўніверсітэт ужо некалькі гадоў запар далучаецца да правядзеньня сустрэчаў грэка-каталіцкіх сьвятароў у Расійскай Федэрацыі. Папярэднімі дакладчыкамі на сустрэчах былі былы дэкан гуманітарнага факультэту УКУ а. д-р Юры Авакумаў і выкладчык УКУ, доктар літургійнага багаслоўя Васіль Рудэйка.\nДаведка: У 1917 годзе мітрапаліт Андрэй Шаптцкі разам з а. Леанідам Фёдаравым ў Петраградзе правёў Сінод сьвятароў Расейскай Грэка-Каталіцкай Царквы, на якім было абвешчана пра стварэньне Расейскага экзархату ГКЦ, які ўзначаліў а. Л. Фёдараў. У 1917 годзе на тэрыторыі Расеі налічвалася каля 2000 вернікаў ГКЦ, якіх абслугоўвалі больш за 10 грэка-каталіцкіх сьвятароў. Існавалі жаночыя манаскія супольнасьці ў Маскве і Петраградзе, былі заснованы парафіі.\nУ часы бязбожнага атэізму і перасьледу Царквы ў Савецкай Расеі былі зьнішчаны ўсе парафіі расейскіх грэка-католікаў. У 1935 годзе памёр у ссылцы экзарх Леанід Фёдараў. На яго месца ў 1939 годзе быў прызначаны студыцкі ераманах а. Кліменці Шаптыцкі, які таксама загінуў у савецкай турме на пачатку 1950-х гадоў.


Стала вядома, хто такі Джон Сільвер\nБранская паліцыя не пацвярждае факту ўтрымання Джона Сілвэра – belsat.eu\nБранская паліцыя не пацвярждае факту ўтрымання Джона Сілвэра\nЖурналісты «Радыё Свабоды» звязаліся з прэс-службай Упраўлення МУС па Бранскай вобласці, дзе заявілі, што нічога не ведаюць пра арышт стваральніка сайта 1863x.com і ніякай інфармацыі аб гэтым не распаўсюджвалі.\nІнфармацыю, як насамрэч завуць старальніка 1863x.com, сёння апублікаваў прарасейскі прапагандыстскі сайт «Спутник и погром».\nРэсурс паведамляе, што беларуса-заснавальніка сайта 1863х.com, які хаваўся пад мянушкаю Jhon Silver, затрымалі 23 студзеня ў Бранскай вобласці пры перасячэнні расейска-ўкраінскай мяжы. З таго часу старонка «1863x» не абнаўляецца.\nПаводле аўтараў, Джон Сільвер – 25-гадовы ўраджэнец Ліды Эдуард Пальчыс. Чарнасоценцы называюць Пальчыса практыкуючым каталіком і этнічным палякам. Нібыта, хлопец паехаў у Расею ў пошуках працы і быў затрыманы на мяжы.\nЦяпер Пальчыс знаходзіцца ў СІЗА-1 па Бранскай вобласці. Артыкул змяшчае фота маладзёна, зробленае, імаверна, расейскімі сілавікамі.\nЭдуард Пальчыс сядзіць у расейскай вязніцы ўжо тры месяцы.\nЧарнасоценцы падаюць, што Эдуарда або экстрадуюць у Беларусь, дзе супраць яго заведзеная крымінальная справа, або будуць судзіць у Расеі за змест публікацый на ягоным сайце.\nЯк паведаміла яшчэ на пачатку сакавіка афіцыйны прадстаўнік СК Юлія Ганчарова, Следчы камітэт распачаў і крымінальную справа па ч. 1 арт. 130 (распальванне расавай, нацыянальнай або рэлігійнай варожасці або розні) і ч. 2 арт. 343 (распаўсюджванне парнаграфічных матэрыялаў) КК Беларусі.\nМУС Беларусі абвясціла Джона Сільвера ў вышук за парушэнне падпіскі аб нявыездзе.\nСайт http://1863x.com/ быў створаны ў адказ на праект«Спутник и погром».\nТэгі: 1863x блогеры Джон Сільвер Ліда Следчы камітэт\nКаб атрымаць страхоўку, гаспадар падпаліў свой дом\n21:35 Карона каралёў (Korona królów), серыял


Лепшая каманда - PressReader\nЗаканчэнне. Пачатак на 1-й стар.\nПасля заканчэння навучальнай установы надоўга ў прафесіі не затрымаўся: адзін знаёмы прапанаваў паспрабаваць свае сілы ў МНС, і мяне гэта зацікавіла. Калі я паспяхова прайшоў усе выпрабаванні, 17 чэрвеня 2009 года мяне прызначылі на пасаду начальніка пажарнага аварыйна-выратавальнага паста, – успамінае Уладзімір.\nА вось Грыгорый Кожан служыць камандзірам аддзялення ўжо больш за дваццаць пяць гадоў. На яго рахунку дзясяткі выездаў на пажары, аказанне дапамогі пры дарожна-транспартных здарэннях і іншых надзвычайных сітуацыях.\n– Пасля войска трэба было вызначыцца з прафесіяй, а ў той час, у 1995 годзе, адбывалася ваенізацыя пажарнай службы. Так і пачалася мая служба ў МНС. 13 снежня мінулага года я адсвяткаваў 25-гадовы юбілей працы ў органах і падраздзяленнях па надзвычайных сітуацыях, – з гонарам кажа выратавальнік.\nПяць гадоў таму Грыгорый мог сысці на заслужаны адпачынак, але не спяшаецца і працягвае справу, якая па душы. Аб такім баявым таварышы хлопцы адгукаюцца толькі цёплымі словамі.\n– Мы заўсёды раімся адзін з адным, асабліва з дасведчаным таварышам Грыгорыем Грыгор’евічам, стараемся шукаць кампрамісы. Вядома, бывае і рознагалоссе ў пунктах погляду, але ў працэсе абмеркавання мы заўсёды прыходзім да агульнага рашэння, – адзначыў Аляксандр Кацэўман.\n«Моладзь» – так называюць на пасту Уладзіміра Канявегу і Кірыла Мінчука. І нездарма, бо ў падраздзяленні МНС хлопцы працуюць толькі з сярэдзіны 2019 года.\n– Першы мой выезд быў на загаранне хлява, і здарылася гэта ў першыя працоўныя суткі, – расказвае Уладзімір. – Вядома, уразіла, як полымя «пажырае» гаспадарчую пабудову, у той жа час мяне перапаўнялі і трывога, бо побач жылы дом, і разуменне адказнасці за тое, каб добра выканаць сваю работу. У такія мінуты няма часу на «раскачку», трэба дзейнічаць хутка і дакладна.\nАб тым, як не трапіць у надзвычайную сітуацыю, маладыя спецыялісты расказваюць дзецям і падлеткам вёскі, якія часта прыходзяць у падраздзяленне на экскурсіі.\nСтаршына ўнутранай службы Іван Заноўскі служыць вадзіцелем пажарнага аўтамабіля з 19 студзеня 2009 года. За адзінаццаць гадоў у радах агняборцаў не раз даводзілася бываць у самым эпіцэнтры вогненнай стыхіі, дзе толькі найвышэйшы прафесіяналізм і ўменне працаваць у камандзе дапамагалі зрабіць сваю работу максімальна эфектыўна.\n– Памятаецца ДТЗ з удзелам легкавога і грузавога аўтамабіля на перакрыжаванні дарог каля вёсак Чамялы і Даманава. У пакамечанай легкавушцы знаходзіліся людзі і самастойна выбрацца не маглі. Мы гідраўлікай расціскалі пагнуты метал. Рабіць гэта трэба было і хутка, і асцярожна, каб яшчэ больш не траўміраваць пацярпелых. Затым перадалі іх брыгадзе хуткай медыцынскай дапамогі. Кроў, стогны людзей і абломкі кузава – відовішча непрыемнае, але гэта, на жаль, таксама частка нашай працы, – дзеліцца Іван.\nДачка і сын ганарацца бацькам і ведаюць, што ён дасць адказы на ўсе пытанні, у прыватнасці, датычныя бяспекі. На працы Іван сустрэў свайго лепшага сябра – Аляксандра. У вольны час мужчыны, дарэчы – кумы, захапляюцца тэхнікай, рамонтам.\nПрапаршчык унутранай службы Дзяніс Данчанка служыць на пасадзе вадзіцеля з лістапада 2011 года. Дасканала асвоіў пажарную тэхніку і абсталяванне, ведае раён выезду ва ўсіх дэталях і можа даставіць сваіх таварышаў па службе максімальна хутка туды, дзе патрэбна дапамога.\n– Падчас працы заўсёды сачу за тым, каб мая тэхніка была ў поўным парадку. Калі ты да яе з любоўю, то і яна ніколі не падвядзе, – упэўнены вадзіцель-выратавальнік.\nСёння разлік пажарнага аварыйна-выратавальнага паста №14 забяспечаны ўсім неабходным рыштункам, абсталяваннем і двума аўтамабілямі. Мужчыны ўласнаручна зрабілі рамонт у будынку, сваімі рукамі акультурылі тэрыторыю і фасад, плануюць абнавіць спартыўную пляцоўку. Для большай утульнасці высадзілі алею пладова-ягадных дрэў, зрабілі вадаём з рыбамі.\nКалектыў гэтага падраздзялення – дружная і згуртаваная каманда, адносіны ўнутры якой заснаваныя на павазе і даверы. Яны разам пераадольваюць цяжкасці, спяшаюцца на дапамогу да тых, хто мае ў ёй патрэбу, і з добрым настроем вяртаюцца дадому, дзе іх любяць і чакаюць.


Эканоміка 26.04.2019 | 09:00\nФота Ukraine Inform\n26 красавіка, Мінск /Кар. БЕЛТА/. Украіна вечарам 25 красавіка спыніла транзіт расійскай нафты па нафтаправодзе "Дружба". Адпаведнае паведамленне атрымана ад аператара нафтатранспартнай сістэмы Украіны АТ "Укртранснафта", паведамілі карэспандэнту БЕЛТА ў ААТ "Гомельтранснафта Дружба".\nУ сувязі з адмовай ад прыёму нафты на пункце здачы нафты ў Славакіі і адсутнасцю свабодных магутнасцей на пункце здачы нафты "Фенешлітке" (Венгрыя) "Укртранснафта" папрасіла спыніць перапампоўку па нафтаправодзе Мазыр-Броды. Час аднаўлення перапампоўкі будзе паведамлены дадаткова.\nУ адпаведнасці з гэтай інфармацыяй "Гомельтранснафта Дружба" паведаміла ў Бранск аб поўным спыненні перапампоўкі на ўчастку Мазыр-Броды.\nЯк паведамлялася, "Белнафтахім" на мінулым тыдні заявіў аб рэзкім пагаршэнні якасці расійскай экспартнай сумесі Urals, якая паступае транзітам ва ўчастак магістральнага нафтаправода ААТ "Гомельтранснафта Дружба". Сістэма нафтаправода "Дружба" забяспечвае пастаўкі нафты не толькі на беларускія НПЗ, але і транзіт нафты ў Еўропу праз Беларусь па двух напрамках - праз Польшчу і Украіну. Польшча паведаміла аб спыненні транзіту нафты па нафтаправодзе "Дружба" 24 красавіка, прычынай стала адмова НПЗ у Польшчы і Германіі перапрацоўваць няякасную нафту.-0-